
Policial 


Booshi Wever no a duna 
preferencia y ademas tabata 
core cu number bieu 





AYERA mainta, alrededor di 11 or n’e cruzada Hendrik- 
straat y John G. Emanstraat tabata un accidente. Ora un di 
e chofernan a baha for di auto, esnan presente a bisa: “Mira 
ta Minister Booshi Wever mes. E no a duna preferencia, y 
ademas e ta core ainda cu number di auto bieu, dunando 
indicacion cu e no a paga su belasting ainda”. Minister 
drs. Booshi Wever, afirmando cu e ta robez, a pidi e chofer 
femenino dispensa y a confirma di lo regia tur cos. Nos di 
AWEMainta a ser informa cu e auto cu e mandatario ta core, 
ta un auto lease di R.E.Yrausquin & Sons, y como tal t’e agen¬ 
da aki mester a percura p’e tin un number di auto valido. 
Sigur polis lo traha un procesverbal di e hechonan aki, esta 
Booshi Wever no a duna preferencia y ta core cu auto cu 
number bieu. 


Oeps! A aumenta uso di 
espacio aereo drasticamente 
y a lubida di notifica Aruba 



DIABIERNA mainta Minister 
President Nelson Oduber y Min¬ 
ister di Turismo y Transporte sr. 
Edison Briesen a ricibi bishita di 
un delegacion di Servicio Me- 
teorologico di Antiyas y Aruba, 
encabeza pa Minister di Trafico 
y Comunicacion di Antiyas, sr. 
Maurice Adriaans. 

Meta di e bishita ta pa Minister 
President y Minister di Turismo 
y Tranporte sera conoci cu e 
Director nobo di Meteo, esta sr. 
Albert Martis y tambe pa yega 
na fortificacion di e coopera- 
cion riba tereno meteorologico 
entre Aruba y Antiyas. 

Alabez a forma parti di e delega¬ 
cion di Meteo, sr. Arthur Dania 
(ex-Director di Meteo), Curt 
Brunnings (colaborador di Min¬ 
ister Adriaans), sr. Reynaldo 
Rasmijn y sr. Maikin Pourier di 
Meteo Aruba. 

Tur e hecho aki ta confirma cu 
te awe, despues di mas di 20 
ana Aruba ta dependiente di 
Antiyas pa loke te Meteo, pa no 
papia mes di Control di Espacio 
Aereo. 

Unabes na Antiyas, Maurice 
Adriaans, Minister di Trans¬ 
porte di Antiyas, a comenta cu 
Aruba ta sorprendi cu aumento 
di e route service charges ya cu 
Aruba no a wordo informa na 
tempo y tampoco a tene cuenta 
cu Aruba. 

Segun Adriaans, den futuro lo 
remedia esaki dor di informa 
riba cambionan cu lo por tin. 
Pero lamenteblemente ningun 
momento Prome Minister Nel 
Oduber y/of Minister Edison 
Briesen no a delibera pa Aruba 
haya su status aparte of inde- 
pendencia pa loke ta su espacio 
aereo y Meteo. 

Banda di esaki Minister Maurice 
Adriaans, a comenta cu den e 
reunion cu e tabatin na Aruba 
cu Minister Edison Briesen 
tambe a papia riba e airport 
tax (Passenger Facility Charge) 
cu ta conta pa Aruba y Antiyas, 
cual ta wordo considera un 


biahe internacional y dor di 
esaki ta paga riba 200 florin 
p’e ticket y mas cu 100 florin na 
impuestonan. 

Maurice Adriaans ta considera 
cu esaki ta stroba e trafico di 
hendenan entre Aruba y Anti¬ 
yas, specialmente e famianan 
y riba esaki Minister Briesen di 
Aruba a dune razon. 

A keda palabra entre e dos 
mandatarionan aki cu na maart 
awor (un biaha mas) nan lo 
sinta hunto y lanta un comision 
pa wak con por yega na un tarifa 
di air port tax mas abao. 

Adriaans ta considera esaki un 
desaroyo positivo cu lo por yuda 
nos comunidadnan baha gasto- 
nan ora ta bishita famianan na 
Antiyas of viceversa. 

A comenta tambe riba e retra- 
sonan di buelonan causa varios 
biaha dor di Centro di Control 
na Mahuma, Corsow mes. Aki 
segun Minister Adriaans, Edi¬ 
son Briesen a reconoce cu na 
momento cu e radar na cum- 
insa traha e situacion a drecha 
hopi. 

E reunion entre e dos Minis¬ 
ternan a bai mas tanto riba 
informa otro riba desaroyonan 
cu lo por afecta e otro pais y 
riba esaki Maurice Adriaans a 
duna Eddy Briesen tur razon y 
lo drecha e comunicacion entre 
e dos paisnan. 

Ta incomprendibel con Antiyas 
por bin cu un aumento di e 
route service charges di alre¬ 
dedor di 50% sin bisa Aruba 
nada, y despues bisa cu esei 
tabata un eror di comunica¬ 


cion y cu lo remedia esaki den 
futuro. No ta conoci si Minister 
Briesen lo a reacciona den un 
forma mas fuerte pa cu esaki, 
pero segun declaracionnan di 
Minisiter Adriaans, esaki no 
tabata e caso. 

Aruba tin su Status Aparte ya 
pa 22 ana caba, pero hamas a 
logra su separacion di Antiyas 
riba dos aspecto y cu te awe 
ta costando nos isla hopi, esei 
ta espacio aereo y servicio di 
meteorologia. 

Aki lo ta bon pa menciona cu 
Minister Rudy Croes, kende ta 
yena su boca cu e palabra in- 
dependencia lo por cuminsa su 
lucha den e areanan aki. E por 
reuni cu su colega di Transporte 
y su Prome Minister pa mira con 
por atende cu e situacion aki 
mas pronto posibel, pasobra 
nos isla, cual su economia ta 
depende gran parti di turismo, 
y den e caso aki mas di turismo 
aereo, no por sigui depende di 
un Antiyas manera t’e caso n’e 
momentonan aki. 

Antiyas ta dicidi di aumenta e 
route charges drasticamente, 
cual lo por tin un efecto nega¬ 
tivo pa cu e fluho di avionnan 
cu ta bin Aruba, pero oeps! A 
lubida di notifica Aruba di e 
aumento aki. 

Awor cu ta den proceso di cam- 
bio di structura estatal Aruba 
lo por tin un chens pa purba 
wak si finalmente lo por tin un 
speracion di e espacio aereo pa 
di e forma aki Aruba mes tin su 
espacio aereo y atende riba su 
mes sin depende di Corsow pa 
cu esaki. 

Local I 3 


Trahadornan di Elmar a tene reunion bou di ora di trabou 


Gerencia sorprendi p’e accion 



AYERA mainta, trahadornan di 
N.V. Elmar a dicidi di atende un 
reunion cu nan sindicato UEA a 
convoca net ora cu nan mester 
a cuminsa traha. Di acuerdo cu 
vocero di UEA, Efrain Figaroa, e 
trahadornan ta masha malcon- 
tento cu gerencia di N.V.Elmar, 
en especial cu e Director, ing. 
Freddy Rafini. 

Manera Presidente di UEA, 
Efrain Figaroa a declara, cu e 
tin 30 ana di servicio, y como 
tal a traha cu diferente Direc¬ 
tor, pero nunca nan a sinti nan 
mes, cu un Director manera ing. 
Freddy Rafini, kende ta masha 
anti-trahador. 

E problemanan ta hopi, e.o. cu 
e fondo di pensioen, unda te 
awe UEA no por haya represen- 
tacion, pa no papia mes di un 
participacion real. 

Otro preocupacion ta, cu e 21 
Parlamentarionan a acepta un 
mocion pa unificacion di Elmar 


cu WEB Aruba N.V., y te awe tra¬ 
hadornan no sa kico ta pasando. 
Y asina tin varios otro punto 
mas, cu UEA kier mira clarifica. 
P.e. instalacion di camara, cu 
nan a pidi proteccion di nan 
autonan, pero no, gerencia ta 
pone camara na Hato, pero mas 
bien pa controla e trahadornan. 
Pero e punto Cardinal, t’e repre- 
sentacion di UEA den fondo di 
pensioen. 

Ing. Freddy Rafini mas bien ta 
sorprendi cu e reunion aki na 
principio di ora cu nan mester 
a cuminsa traha. E no sa di nin- 
gun conflicto laboral. E asunto 
di fondo di pensioen di Elmar, 
pa loke t’e representacion di 
UEA, no ta un competencia pa 
gerencia di N.V. Elmar dicidi. 
Ademas e reparticion cu Efrain 
Figaroa a duna di e represen- 
tantenan den dicho fondo ta 
completamente eroneo. Statuut 
ta bisa cu den e fondo por tin 


3 trahador, pero nan ta wordo 
scogi p’e trahadornan di e com- 
pania mes y esei ta sosode ana 
pasa. Kico t’e problema actual, 
ing. Freddy Rafini no sa. 

Pesei mes e Director di N.V. 
Elmar ta haya e protesta aki 
un sorpresa, pasobra ningun 
dia UEA a notifica gerencia di 
Elmar di nan problemanan. 



Policial 


Accidente a laga bario di Rooi 
Santo/Boroncana sin coriente 



DIADOMINGO anochi a drenta informe cu na Rooi Santo/ 
Boroncana un auto a ranca un palo di lus y a laga e bario sin 
coriente. Na yegada di polis nan a topa cu un dama cu tabata 
stuur un SUV, kende a declara cu el a perde control, baha na 
man robez di caminda y ranca y kibra un pal’i lus y destrui esaki 
completo. Debi cu e tabata herida y a haya sla interno a dicidi di 
laga ambulance hibe hospital pa un check-up mas extenso. 

Negoshinan den Caya Betico Croes 
ta sigui ta victima di vandalismo 



AYERA madruga a drenta in¬ 
forme cu un botique den Caya 
Betico Croes e alarma tabata 
den funcion. Inmediatamente 
a despacha un patruya policial 
n’e sitio, y na nan yegada nan a 
constata cu ladronnan mester 
a drenta den e boutique y a sali 
bai cu placa. 

E anti-socialnan a kibra un 


glas den halto, pa drenta y 
despues sali bek cu e caha 
di placa dor di e mesun parti 
kibra. Durante cu nan tabata 
hui, varios placa di papel a 
cai na caminda, como tambe 
placa larga di 5 florin, 1 florin 
etc. Dilanti di e negoshi mes 
y riba e stoepi, por a mira bi- 
yetenan di 100 dollar. 


Aki agentenan policial a colec- 
ta e placa tira abao y a yega 
te na un suma di alrededor di 
600 dollar. A solicita pa ayera 
mainta Departamento di In- 
vestigacionTeccnico (TOD) pa 
mira si por haya vingerprint di 
e anti-socialnan. Recherche 
tin e caso bao di investiga- 
cion. 


Awor hasta wiel y tire di auto 
ta ser horta, pero e biaha aki a 
haya nan basta liher 



DIALUNA madruga un ciu- 
dadano ta raporta cu ladron lo 
a horta 4 tire cu riem na nan. 
E auto tabata staciona den 
Schelpstraat. E anti-socialnan 
a kita 3 di e wielnan y a pone 
bloki nan lugar, mientras cu 
nan a forsa e baul tambe pa 
saca e spare-tire. 

Polis a presenta n’e sitio y a 
tuma nota di e keho di e ciu- 
dadano. Un rato mas despues 


e mesun patruya cu a tuma 
keho, ta ripara ora nan ta¬ 
bata pasando den Avenida 
Alo Tromp, un homber ta 
hincando 4 tire den su auto 
ora cu polis a yega cerca nan 
a ripara cu aki ta trata di e 4 
wielnan horta. Polis a papia 
cu esnan den cercania y nan 
a declara cu un conocido di 
polis lo a pone nan cerca di 
e auto, pero e dono di e auto 
tabata papia aigun cos bruha 


cu el a haya aigun tire poni 
na banda di su auto staciona 
pariba di Hotel Bacara. Polis 
ta controla e wielnan aki y ta 
descubri mesora cu esakinan 
ta esnan cu ta procedente di 
robo un rato prome. 

Nan a combersa cu e perso- 
nanan den cercania y e version 
tabata un poco contradicto- 
rio. Polis a avisa e persona 
cu kier a bira dono di nan cu 
esakinan ta cosnan horta, y 
si e cumpra, tuma, warda of 
sconde, e ta ta haci su mes 
culpablel na incubrimento. 
Despues di pone e wielnan den 
patruya, e agentenan a hiba 
esaki Warda di Polis pa pone 
nan na disposicion di e dono. 
Mientras un procesverbal a 
ser traha y awor ta depende di 
Ministerio Publico si ta persi- 
gui e sospechoso penalmente 
of no. 



Awor si t’e 
colmo 


LADRONNAN na Mon Plaisir a dicidi di horta un auto pa 
bai comete ladronicia cune. Pero algo mester a stroba nan, cu 
despues di a bai horta, nan a bai laga e auto, sin bai cu e mer- 
cancia cu nan a horta. 

Polis a bin haya tur loke cu a ser horta, unda ningun hende sa 
ainda, atrås pa polis confisca nan. 

Publicidad I 5 



Fectø 2 di Maart, 2008 
Orario: 10:00 AM - 3:00 PM 
Lugan YMCA (San Nicolas) 

Pasa na bo banco preferipa bo aprobacion adelanta. 

Corda trece bo rijbewijs valido y 2 ultimo payslip! (salario mensual) 


HICMB 

Ofeå^CARIBBEAN ME 


MERCANTILE BANK N V. 


BANK 


ARUCAR • STERN • TOPCAR • UITIMATE 


j yissAiNj^ 


$ 


CHRVSLI 


Jeep 


DAIHATSU 


CHEVROLET 

Policial 


Motociclista a keda 
seriamente herida 




UN bromer cu tabata core riba e caretera principal direccion 
San Nicolas pa mas o menos 3.00 di madruga, dialuna ultimo. 
Segun e motociclista, el a bai kita pa un cacho na altura di e 
cruzada di Pieterboerstraat na Cura Cabai y consecuentemente 
a perde control. E motociclista a cai y lastra te banda di e per- 
cela Brazil 1 cu ta keda un basta distancia. Ambulance ta ser 
yama pa transporte pa poli di Dr. Horacio E. Oduber Hospital. 
Por mira cu e motociclista a haya masha sla mes. 


E compania di celular mas grandi den Caribe ta lanza lema nobo 

DIGICEL: E red mas grandi y mihor! 



E compania di telecomuni- 
cacion mobil di mas grandi y 
cu e crecemento mas rapido 
den henter Caribe y alabez un 
entrante nobo den e mercado 
Centro Americano, esta Digicel, 
a introduci un promesa nobo di 
marca. Awor Digicel su lema ta 
"E Red mas Grandi y Mihor”. 

E lema di e marca Digicel ta 
establece un momento defini pa 
Digicel, re-enforsando e compa¬ 
nia su abilidad pa rapidamente 
construi rednan di celular "state 
of the art", tarifanan pa yama- 
danan di celular hopi mas abao 
y dunando clientenan cober- 


tura di rednan di clase mundial 
den tur e 23 mercadonan. 

E slogan nobo tambe ta nifica, 
rednan di primera clase di Digi¬ 
cel, cu casi 100% cobertura di 
populacion y abilidad sin igual 
pa introduci inovacionnan ex- 
citante di tecnologia nobo na 
comunidadnan cu nunca antes 
tabatin servicio di celular. 

For di tempo cu a lansa Digi¬ 
cel na Jamaica na aha 2001, 
e compania a experencia un 
crecemento tremendo te cu 
awe y aumento significante di 
penetracion mobil y cobertura 
di rednan pa populacion, den 
henter Caribe. Na Jamaica p.e. e 


penetracion di celular a subi for 
di 10% na 2001, te actualmente 
na 80%. Tur esaki danki na en- 
trada di Digicel den e mercado 
di Jamaica. 

“Digicel su lema nobo E Red 
mas Grandi y Mihor ta un de- 
scripcion cla di e calidad y 
cobertura di nos rednan y ta 
re-afirma nos abilidad pa intro¬ 
duci inovacionnan excitante di 
tecnologia. Ehempel bibo ta e 
technologia di GPRS y WIMAX, 
cu ta un servicio di broadband 
sin kabel", asina e Gerente 
General di Digicel Aruba, Sra. 
Michelle Winklaar a duna di 
conoce. "Nos ta keda pasiona 
tocante nos promesa pa duna e 
mihor servicio di telefon celular 
na tur nos clientenan." 

Di acuerdo cu Winklaar, e lema 
nobo aki ta refleha tambe e 
inversion den e infrastructura 
"state of the art" y e sociedad- 
nan solido cu lidernan mundial 
den tecnologia GSM, GPRS, 
CDMA y Wireless Broadband. 
Digicel a traha rednan di GSM 
den un forma masha rapido, cu 
ta permiti avancenan techno- 
logico importante y confiabel cu 
cobertura superior. E compania 
ta e prome operador di GSM 
den Caribe y simultaneamente 
a ofrece "CDMA Roaming” den 
varios mercado. 

Pa loke ta trata e mercado di 
Aruba, e aha aki e compania ta 
celebrando no menos cu 5 aha 
di existencia. “Nos tin hopi di 
celebra. Mas cu djis nos prome 
lustro, mi ta kere cu na Aruba 
nos mester celebra engrande 
cu Digicel a percura pa cambia 
henter e panorama di teleco- 
municacion di nos isla”, asina 
Michelle Winklaar a enfatisa. 
“Ta pesei nos a lanza nos cam- 
pana di prome lustro cu no me¬ 
nos di 50 mil florin na premio. 
“E inversion cu Digicel a haci 
den e mercado local pa por 
percura pa un cobertura total 
ta grandi y e no ta cla ainda”, 
Michelle Winklaar a termina 
bisando. Di e forma aki e com¬ 
pania ta re-afirma nan lema...”E 
Red mas Grandi y Mihor”. 





















AWEMcrinta I Diamars 26 di Februari 2008 


Local I 7 


Melvin Tromp di AVP 

Gobierno di Aruba ta puro buraco den presupuesto y mas medida pa pueblo 

Terquedad di gobernantenan ta perhudicando nos pueblo 


PUEBLO aArubano bao 
maneho di partido MEP a 
sina conoce e peor gobierno 
den historia di Pais Aruba, 
segun Melvin tromp di partido 
AVP. E a bisa esaki mirando cu 
practicamente e pueblo aki a 
ser strangula den tur forma pa 


motibo di tur e aumentonan 
y medidanan cu e gobierno 
aki a haya ta bon pa imple- 
menta riba lomba di pueblo. 
E ta considera mas inaceptable 
ainda e forma con e gobierno 
aki ta laga terquedad vence 
riba interes di pueblo sin pie- 


dad si mira cuanto problema 
creciente nos pueblo ta con- 
frontando pa motibo di un mal 
gobernacion 

Segun Tromp, no obstante 
e avalanchanan di promesa 
cu e gobierno aki a haci na 
e pueblo, awe nos pueblo ta 


testigo principal cu no por mas 
y cu bida bao di maneho di e 
gobierno aki Pais Aruba a para 
bira un pais impagable y sin 
un solucion. Aki e ta referi na 
e tantisimo aumentonan cu e 
gobierno aki a haya ta bon pa 
implementa riba pueblo y tur 


esaki pa un gobierno cu a gen¬ 
era mas placa compara cu tur 
otro gobierno. Pero tur esaki- 
nan ta simplemente pa e fiesta 
di friends and family por sigui 
mientras cu pueblo mes ta ser 
hundi mas y mas den man di 
e gobierno di partido MEP. 
Apesar cu e gobierno aki ta e 
gobierno di Aruba cu a ricibi 
mas entrada awe pueblo un 
biaha mas ta bay encontra mas 
medida. E biaha aki ta bay ta 
SERLIMAR caminda cu lo bay 
cobra pa recohe sushi y segun 
informacion ta bay cobra Afl 
40 mensual y tur esaki ta debi 
cu na SERLIMAR tambe e go¬ 
bierno aki a crea un buraco di 
19 miyon florin na momento 
cu a opta pa cambia e posicion 
di e departamento aki. 

AZV ta cargando un deficit 
di 30 miyon florin y awor 
e mesun gobierno aki kier 
primi e pueblo aki un biaha 
mas. Tromp ta bisa cu tur cos 
ta indica segun cifranan cu 
pa otro ana AZV lo bay tin un 
deficit entre 38 pa 40 miyon 
florin y aki tambe ta pasobra 
no tabatin un maneho benefi- 
cioso pa pueblo. Aki tambe ta 
bay impone mas medida riba 
pueblo cu lo ta sea cu pueblo 
ta baypagaeigenbijdrage of lo 
bin cu e cuchiu como solucion 
con ta bay corta e pakete di 
atencion medico pa un y tur. 
Esaki a pesar cu ta e gobierno 
aki a priminti cu den e promer 
90 dia di nan gobernacion lo 
percura pa reduci e pago di 
prima di AZV pero aki tambe 
ta mustra bon cla cu ta pa- 
labranan manera manteca cu 
ta cambia color na momento 
cu candela coy su curpa mien¬ 
tras salud di nos hendenan ta 
keda ser neglisha pa falta di 
conocimento di maneho 
Pregunta grandi lo ta kico ta 
e interes di e gobernantenan 
aki si ta obvio cu nos situacion 
ta empeorando riba nos pais 
y mas ainda no tin ningun 
indicacion cu nos lo conoce un 
solucion por lo pronto., Melvin 
Tromp a finaliza bisando. 



CAR EXTRAVAGANZA 

2 di Maart, YMCA San Nicolas, 10:00 am - 3:00 pm 


Probecha di nos oferta special: 

• 3% di descuento riba prestamo pa auto nobo 

• 2% di descuento riba prestamo pa auto segunda mano 

• 30% di descuento riba bo seguro di auto nobo 

• Ricibi un tarheta di credito di USD 1,000 cu aprobacion di 
bo prestamo 

Pasa awe mes na un di nos oficinanan y pidi pa bo 
pre-approved letter! 

Pa mas informacion yama nos RBTT Service Line na 588.01.01 


Interes efectivo di prestamo pa auto nobo 13% 

Interes efectivo di prestamo pa auto segunda mano 16% 


Suma di 
prestamo 

Pago 
na 16% 

Paga mensual cu 

3% di descuento 

Scapa total 
den 5 ana 

20,000 

486 

455 

1,860 

30,000 

730 

683 

2,820 

40,000 

973 

910 

3,780 

50,000 

1,216 

1,138 

4,680 


Sumanan den Florin Arubiano (AWG) 


RBTT 


BANK 


BO CAMINDA PA FUTURO 


ITALIÉSTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 

Atrobe cu e mihor deal di auto riba mercado 


R.E. Yrausquin & Sons ta lanza su campana: “Right Now” 


E agencia di auto cu mas a crece 
den aha 2007 atrobe a lanza 
un campana sensacional p’e fin 
di siman aki. E campana cu a 
haya e nomber di “Right Now” 
ta dedica specialmente na mod- 
elonan di auto di marca Ford. E 
campana aki ta combina hunto 
cu Aruba Bank, Boogaard As- 
surantien N.V., Maduro Travel y 
tambe cu e compania di seguro 
Nagico Insurances. Tur hende 
cu cumpra un auto diasabra 
awor, dia 1 di maart lo por goza 
di un sin fin di beneficionan. 

“E campana aki ta pa un solo dia 
y ta conta solamente p’esnan cu 
sera nan deal diasabra awor dia 
1 di maart”, asina Juan David 
Yrausquin, Gerente General di 
R.E. Yrausquin & Sons a duna 
di conoce. 

“Claro cu clientenan por pasa 
den siman pa check nan auto 
y hasta pa reserva nan auto. 
Tambe nan por pasa Aruba 


Bank pa cuminsa yena nan 
aplicacionnan, pero e campana 
ta solamente p’esnan cu cumpra 
of haya aprobacion riba diasa¬ 
bra awor”, asina Yrausquin a 
enfatisa. 

E oferta ta encera cu awor t’e 
mihor momento pa cumpra bo 
auto nobo y ricibi e mihor des- 
cuento y beneficionan tambe. 
Den esaki e agencia di auto Ford 
ta duna clientenan cu cumpra 
un modelo Ford nobo-nobo 
e posibilidad pa cumpra nan 
auto diasabra awor y bai cune 
mesora tambe, conoci como e 
fenomeno cu R.E Yrausquin & 
Sons mes a introduci na Aruba 
cu t’e “Buy Now - Drive Now”. 
Separa di esaki, R.E Yrausquin 
& Sons y Aruba Bank ta duna 
e cliente e oportunidad pa 
cumpra nan auto Ford awor y 
cuminsa paga te na maart di 
ana 2009. 

E condicion mara n’e oferta aki 






ta cu e auto mester ta riba Afl. 
50.000 pa por bini na remarke 
pa cuminsa paga otro ana, pa- 
sobra sino ta cumpra dia 1 di 
maart y ta cuminsa paga na fin 
di juni 2008. 

E mesun Aruba Bank a percura 
pa tur cliente cu cumpra un auto 
diasabra awor na R.E Yrausquin 
& Sons pa nan haya un taza di 
interes reduci riba nan auto 
nobo. Esaki sigur lo ta algo 
masha beneficioso p’e cliente¬ 
nan cu lo mester paga un tarifa 
menos pa luna na banco. 
Tambe hunto cu Boogaard As- 
surantien N.V. y e compania 
di seguro Nagico, a yega na un 
deal special pa clientenan di R.E 
Yrausquin & Sons cu ta cuminsa 
na duna tur cumprador di nan 
auto modelo Ford un seguro cu 
ta cuminsa na 40% di “no-claim 
discount”. 


E descuento aki sinembargo por 
subi te cu 70% dependiendo di e 
cantidad di ananan cu e cliente 
ta coriendo su auto caba sin 
causa un desgracia. Y como cu 
e clientenan di Nagico Insur¬ 
ances ta goza di e facilidad di 
por conta cu e servicio di 24/7 
Road Service den forma gratis, 
tur cliente cu cumpra nan auto 
diasabra awor tambe lo tin e 
mesun beneficio unico aki. 

R.E Yrausquin & Sons mes a 
percura pa duna descuentonan 
adicional na tur e modelonan 
Ford di aha 2007 cu tin den 
stock ainda. Como cu hopi 
hende ta pendiente p’e autonan 
aki, ta corda tur hende cu aki 
ta aplica e regia di “first come, 
first serve”, pues esun cu yega 
prome ta bebe awa limpi. Nan ta 
autonan nobo-nobo, pero “over- 
year”. Y comosifuera poco, R.E 


Yrausquin & Sons ta regala un 
di e clientenan cu cumpra un 
auto diasabra awor un ticket 
pa dos persona bai disfruta di 
Carnaval na St. Maarten na fin 
di april proximo. 

E campana ta start e siman aki, 
pero e unico dia pa cumpra bo 
auto nobo na interes reduci, 
cu oportunidad di paga te otro 
aha, cu descuentonan adicio¬ 
nal riba bo seguro di auto y cu 
chens pa gana pasashi pa dos 
persona bai disfruta di Carnaval 
di St. Maarten ta diasabra awor 
for di 9’or di mainta te cu 3’or 
di atardi. 

Ta recorda tur hende cu por 
cuminsa aplica y haci tur pape- 
leo for di den siman caba. R.E 
Yrausquin & Sons ta convenci 
cu e campana aki atrobe lo re- 
afirma nan posicion di t’e agen¬ 
cia di auto cu mas lo sigui crece 
den aha 2008 tambe! 









Si bo tip conduci na un articulo exclusivo den AWEMainta 
Potret saca cu camara of celular tambe ta participa 



srns: 733 -TIPS, bDilins: 733-3477 
or smail np3@awsrnainia.DDm 



Digicel 

Spera Mas. Hanja Mas. 

Ganadornan di Premio di San 
Valentino a ricibi nan regalo! 



MANERA ta conoci, SETAR 
a tene un tremendo campana 
den luna di februari, e luna 
di amor. Hopi ta esnan cu 


a participa cu e campana 
aki den cual nan por a gana 
premionan tambe ademas di 
haci nan compra pa e regalo 
pa nan sernan queri. 

Recientemente a saca e gana¬ 
dornan di e campana aki y e 
ganadornan a resulta di ta: 
Sra. Enmy Thijsen cu a gana 
e prome premio cu tabata un 
“weekendstay” na The Ar- 
uban Resort & Casino. 

Di dos premio a bai pa Sandra 
B. Croes cu tabata un cena pa 
dos persona na El Gaucho. 
Ganador di e di tres premio 
ta M. Werleman cu tambe a 
gana un cena pa dos persona 
na Amazonia. 


Invitacion pa oracion 
na San Hudas Tadeo 


LAGA nos sigui como devoto 
na San Hudas Tadeo pa invita 
bo persona p’asina aki nos por 
reza hunto y hinca den su man 
nos intencionnan y plannan 
pa e por hiba nan na nos Tata 
Dios. 

Dia 28 di cada luna lo tin reza- 
mento na un cas di un devoto, 
awo nos ta sigui y e siguiente 
oracion lo tuma luga riba dia- 
huebs 28 di februari na cas di 
famia Kock-Rafini, Weg Seroe 
Blanco 17B, cuminsando 7’or 
y mei anochi. 

Pa yega na cas di famia Kock- 
Rafina, tuma e caminda di 
Caya José Geerman antes 
Congoweg San Nicolas, yega 
na Jhonson Supermarket, 
bira na man robes drenta 
Palisiaweg yega na final, bira 


na man drechi sigi core pasa 
un y yega na di dos bocht, y 
e cas ta keda net den e di dos 
bocht. E cas su cura ta geel 
cu blauw. 

Un y tur ta bon bini na e ora¬ 
cion aki 

Pues p’esei no keda sin asisti y 
lo bo keda sigura cu Nos Sehor 
lo no nenga di scucha San 
Hudas Tadeo y nos su yiunan 
cu nan peticionnan. 

Bo devocion sigur lo engran- 
dece y tin San Hudas Tadeo 
como devoto ta algo grandi. 
Laga nos comparti nos testi- 
monio tambe cu nos Ruman- 
nan den Cristo, confirmando 
cu Hesus ta Esun di ayera, 
awe, manan y semper y ku E ta 
bibo y cu San Hudas Tadeo a 
yuda nos experiencia esei! 


Jesus Cardoso, GM di Occidental Grand 
Hotel di bishita serca Minister President 



DIABIERNA mainta Minister 
President sr. Nelson Oduber a 
ricibi bishita di e Gerente Gen¬ 
eral di Occidental Grand Hotel, 
esta sr. Jesus Cardoso. 

Meta di e bishita ta pa participa 
na sr. Nel Oduber cu e school 
cu Occidental Grand a adopta 


recientemente, esta Colegio 
Laura Wernet-Paskel na Kadu- 
shi Largo a haya un man di verf 
y tambe aigun computer y otro 
necesidadnan p’e scol. 

Tambe sr. Jesus Cardoso a 
participa cu nan ta sumamente 
contento di ta na Aruba y cu 


siguramente nan lo sigui con- 
tribui na yuda eleva e calidad 
di turismo.Minister President 
Oduber a gradici sr. Jesus Car¬ 
doso pa nan bunita contribu- 
cion n’e scol y cu esaki tambe 
nan ta demostra di ta un bon 
ciudadano den e pais aki. 


Contamento di Cuenta cerca nos Grandinan 



DIABIERNA mainta tabatin 
clausura di e proyecto di con¬ 
tamento di cuenta pa nos gran¬ 



dinan na St. Michael Paviljoen. 
St. Michael paviljoen ta un cas 
di anciano cu 100 habitante den 
centro di Oranjestad. 

E sala grandi tabata yen yen di 
hende cla pa scucha storia for di 
senora Olga Buckley. Y esaki a 
bai hopi bon, e publico a scucha 
cu atencion y na e harimento bo 
por a ripara cu nan tabata goza. 
Despues cu Sra. Olga Buckley 
a conta su storia a sigui cu un 


presentacion di Grupo di teatro 
Wali Shali cu un comedia titula 
‘Esaki ta amor?’ A clausura e 
mainta cu musica di caha di 
orgel y bailamento. 

Durante tres luna semanal- 
mente Biblioteca Nacional Ar¬ 
uba a bishita un Cas di Anciano 
na unda a presenta un progra¬ 
ma di un ora. Cu cooperacion di 
e poeta Jim Jabs y e autornan 
Sra. Olga Buckley, Sra. Munye 
Oduber-Winklaar esaki a bira 
un exito. Riba programa tabatin 
principalmente contamento di 
cuenta y declamacion di poesia, 
pero tambe a pasa un pelicula 
tocante Aruba y despues tabata 
toca musica bailabel pa clau¬ 
sura e programa. 

Organisacion tabata na encargo 
di Biblioteca Nacional Aruba y 
a ricibi un subsidio di UNOCA 
como sosten. Sra. Astrid Brit- 
ten, directora di Biblioteca 
Nacional Aruba, a sera e mainta 
gradiciendo tur instancia y per- 
sonanan cu a duna nan aporte 
na e proyecto. 

SI, nos por pone un slang di awa 
core y warde y warde muha nos 
mata, quizås e unico cos cu nos 
ta haci ta perde tempo y gasta 
awa.O.k. mi ta cumpronde, bo 
kier mima e matanan y sprui e 
blachinan cu awa y fertilisante 
of sin fertilisante. Mi por com- 
prende pasobra ami tambe ta 
gusta haci esei. Pero esei mi ta 
haci pa mi matanan “fini” man¬ 
era mi orchideanan, mi bro- 
melia, caladiums, alocasianan, 
lisinbein, peperomia etc. of mi 
matanan den veranda. Pero si 
bo mira bon nos por spar tempo 
door di pega un sistema di drip, 
riba tur e otro matanan. 

Kon? Simpel, manera un red 


di awa den bo cas. Un tubo 
mayor ta sali pa bo sistema di 
distribui e awa, manera un, dos 
of mas valve automatico y un 
time clock. Pa simplifica lo mi 
dividi e topico aki den varios 
articulo. 

Prome cos mi kier papia di tubo 
y awa. Cada tubo por entrega 
awa na un cierto capacidad. Un 
tubo di koper di mes tamano 
cu uno di plastic por entrga 
mas awa cu uno di polietileno, 
manera un slang preto di drip. 
Pakico? E tubo di koper ta mas 
rigido cu esun di drip, con- 
secuencia menos energia ta bai 
pa bringa e tubo pa hancha. 
Mas flexibel un tubo ta menos 


We ctø N®T Heed sissies! 

Opportunidad pa Trabao 

Chief MciliciiiH 


• 3 ana di experiencia den posishon 
similar 

• Nivel di pensa of traha di MTS 

• Bon organisa 

• conosemento basico di computer 

• Rijbewijs ta necesario 



[>asa ane mes y yena 

e formulario 

Pa mas informashon 
yama 

583-2650 ext.229 of 238 




Fantastic 
gardens 

Caya Cuida Bo Cura 14, Bushiri. TeL: 297-583-2650 
w ww.fantast icga rd ensa ru ba .com 


Fantastic Gardens exlst to bring nature doser 
to you and to malte Aruba one Fantastic Garden. 


mas sabi 


Muha bo mata hopi 





capacidad maximo di awa e por 
carga por lo general. 

Moscos, un tubo di un duim 
por carga mas awa cu uno di 
mei duim. Un tubo di e mesun 
tamano y material cu ta cortico 
por entrega mas awa cu uno 
largo. Un tubo atrobe, di e me¬ 
sun sorto y largura cu ta straight 
por entrega mas awa, cu uno cu 
hopi bocht y birada. Si, esei ta 
un factor hopi grandi den un 
drip system pasobra sa tin hopi 
bocht den un sistema di drip. 
Ora bo ta traha cu drip system 
bo no mester ta bakia den e 


r 



hechonan aki pero por lo menos 
bo mester tene cuenta cu ne. 
Hopi biaha nos kier cuminsa cu 
un tubo di mei duim e hibe tur 
caminda y djei keda sorprendi 
cu nan final e no ta duna mucho 
awa.Otro cos pa sa. E cantidad 
di dripper cu bo ta pone riba un 
solo slang tambe ta influencia 
bo capacidad hopi. Imagina 
bo mes, un tubo di mei duim 
di 30 meter largo por carga 
eficientemente 5 galon pa min- 
uut, locual ta 300 gallon pa ora. 
Ban bisa bo a pone 200 dripper 
di 2 galon pa ora, kier men bo 


mester di 400 galon pa ora, 100 
galon di awa di menos. 
Importante ta cuanto galon pa 
minuut of ora bo meter di WEB 
ta dunabo, Sin menciona si bo 
ta laba paha of tin dos hende ta 
usa awa den bano. Of si bo tin 
un pomp, cuanto awa bo pomp 
ta dunabo. Tur e cosnan aki ta 
hunga un rol importante. 

Un cos hopi hende ta quiboca 
nan mes ta e presion cu un drip¬ 
per mester. Un dripper mester 
flow, no presion. E motivo ta 
cu e presion ta stroba e mesun 
awa di pasa door di e dripper pa 
motibo di un cos cu nos ta yama 
friccion, of weerstand. Pesei si 
bo presion ta halto lo bo mester 
pone un pressure regulator, 
algo pa reduci e presion. 

Den e siguiente parti mi ta bai 
toca e tema di time clock, y val- 
venanpausa. Después etypodi 
dripper of sprayer bo por usa y 
pa cua mata. 


Recibimento ta serca 
No busca Leu. 


“Manchito’s 



Pa tur bo articulo 
di Prome 
santa communion 


Mercancia nobo a yega, tanto pa mucha muhe y mucha homber! 



FERGUSONSTRAAT 71, ORANJESTAD, ARUBA 
TEL/FAX: (297) 582-2303 

Construccion Scol Basico na Kudawecha ta Bayendo den Bon Rumbo 


MINISTER drs. Marisol Lopez- 
Tromp ta invita henter pueblo 
especialmente pueblo di Noord 
y henter Parlamento pa pasa 
na Kudawecha y admira con¬ 
struccion di scol basico na 
Kudawecha. Manera informa 
den pasado Gobierno a opta pa 


construi un scol nobo na Noord 
a base cu e poblacion den e 
distrito di Noord a crece hopi 
den ultimo ananan y e scol ba¬ 
sico publico di Washington na 
Noord a surpasa su capacidad 
maximo. 

E scol basico na Kudawecha 


lo ta situa net patras di e veid 
di Kudawecha. E scol basico 
lo conta standard cu 12 klas 
y un gymzaal. E inversion di 
construccion di e scol aki ta di 
6.45 miyon florin. 

Minister drs. Marisol Lopez- 
Tromp kende tin un compro- 


miso cu mehoracion di calidad 
di ensenansa na Aruba ta hopi 
contento cu e construccion di 
e scol basico di Kudawecha y e 
otro proyectonan di renobacion 
ta cuminsa pronto. Cu e scol aki 
Gabinete Oduber IV ta sigui in- 
verti den futuro di Aruba. 






Ta(KlA)so por dunabo 


lOO.OOOkm 


Garantia 


Y nos ta Celebra e Introduccion di 

SUPER GARANTIA di KIA: 

Si bo cumpra bo auto Diadomingo 2 Maart 
KIA Motors lo dunabo hopi specials tambe: 

-► Seguro All Risk pa Afl. 899,- (prome aha) 
-► Free Roadside Assistance (i aha) 


Automatic Transmission, Motor 4 Cylinder, 1.1 liter, Super Eficiente, 
Power Windows, Power Locks, Radio CD y hopi mas! 

- desde - 

-499 


-►Tickets pa De Palm Island (net pa Semana Santa) Prijs Normal ta Afl. 23.950,- incluyendo BBO 


Kico bo ta warda? Yama awe mes y reserva bo KIA Nobo! 


RiblCihcoi 20081 



Automatic Transmission, 

Motor 4 Cylinder, 1.6 liter, Super Eficiente, 
5 Door Sport Back, Power Windows, 
Power Locks, Radio CD y hopi mas! 

- desde - 


655,? 


Afl. i 

} lu na* 

Prijs Normal ta Afl. 31.300,- incl. BBO 


GératO)2008 


Automatic Transmission, 

Motor 4 Cylinder, 2.0 liter, Super Eficiente, 
4 Door Sport Sedan, Power Windows, 
Power Locks, Radio CD, Alloy Wheels, 
Rear Spoiler y hopi mas! 
- desde - 


770 y ™/< 


Afl. 1 

i lu na* 

Prijs Normal ta Afl. 36.900,- incl. BBO 


Op timal20081 



Automatic Transmission, 

Motor 4 Cylinder, 2.0 liter, Super Eficiente, 
4 Door Full Size Sedan, Power Windows, 
Power Locks, CD with Steering Wheel 
Audio Controls y hopi mas! 
- desde - 


815 - 

KJ ^L%J | pa li 


Afl. i _ 

i lu na* 

Prijs Normal ta Afl. 39.000,- incl. BBO 



Automatic Transmission, 

Motor V6, 3.8 L, Super Smooth y Poderoso, 
4 Door Luxury Sedan, Fully Equipped, 
Leather Seats, Infiniti Sound System, 
Large Alloy Wheels, Keyless Entry + Alarm, 
Remote Window Shade y Hopi Mas! 
- desde - 


Afi: 


13957-* 

Prijs Normal ta Afl. 67.300,- incl. BBO 

Banconan lo tey presente pa Financiabo Facilmente! 

Corda trece bo carta di Trabao, 2 of 4 Payslip y bo Rijbewijs. 

Bin cu henter famia pa disfruta di nos ambiente familiar Diadomingo. Lo tin snacks y bebida pa tur presente! 

KIA Motors Savaneta 

Diadomingo 2 Maart di 9am - 3pm! 

toTC 



No ta Problema! 

Trece bo auto cu bo kier Trade-ln**, y nos 
ta dunabo un evaluacion Diadomingo. 
Asina bo por hanja bo KIA 2008 Mas Facil! 



GARANTIA KIA 


Si bo no kier warda te 
awe mes cerca nos y reserva bo 


**E auto cu bo kier trade mester ta ana 2002 of mas nobo. Mester ta den bon condicion. 


i, pasa 

7/T A f 

KIA MOTORS 

KIA! 

T-he-Rower-w Surprise 


Caminata 
anual 
Colegio 
San Hose 


COMISION di Mayor di Cole¬ 
gio San Hose ta organizando su 
cuarto caminata anual di 5km 
diasabra 8 di Maart venidero 
saliendo y terminando na Cole¬ 
gio San Hose na Santa Cruz. 
Prijs pa persona ta solamente 
Awg. 5,- y lo cuminsa pa ex- 
tactamente 5:30 pm. Ticketnan 
ta obtenible cerca tur alumno, 
docente y miembronan di comi- 
sion. Tambe por cumpra ticket 
y registra e dia ey desde 4 pm 
na Colegio San Hose. Lo tin 
awa, fruta y doorprize masha 
atractivo na final pa rifa entre 
tur e participantenan. E ruta lo 
ta saliendo for di scol den dire- 
cion Veid di Estrella, pasando 
den Papilon, Yucuri, Mahuma, 
Santa Marta y terminando bek 
na Colegio San Hose. 

Meta di nos caminata ta pa 
recauda fondo pa cumpra 
computer cu falta na scol. 

Pueblo di Aruba en general 
y especialmente e pueblo di 
Santa Cruz, ta keda cordial- 
mente invita pa bin relaha y 
cana cu nos y contribui na un 
bunita causa. Canamento ta 
sano y nos ta wardabo! 


Mainta 

Nos e-mail: 


noticia@awemainta.com 


Tel: 583-1400 
Fax: 583-1444 


KIA MOTORS TA MIEMBRO Dl SAN NICOLAS BUSINESS ASSOCIATION 


Italiestraat 

583-7100 


Schotlandstraat 

588-3959 


Savaneta 

584-4200 

Polis morto y dos herida den ataque di FARC 



UN agente di polis co- gani”, riba un caretera Otro dos polis a resulta 

lombiano a muri y otro entre e pueblonan di herida diadomningo 

dos a resulta herida Chigorodo y Mutatå na departamento di 

despues di un ataque (departamento di An- Huila, ora otro frac- 

perpetra pa gueriyero- tioquia), un vocero cion di FARC a detona 

nan di FARC ayera, policial a indica. explosivonan contra 

contra un patruya den Den e hecho e polis equiponan electrico 

e zona bananera di Walter Zuleta a muri cerca di e municipio di 

Urabå, segun informa- y otro dos companero Iquira, loque a causa un 

cionnan. a worde transporta pa black-out momentaneo 

E rebledenan di FARC un hospital local di e na un parti di Neiva 

a ataca e patruya mar- region, pa ricibi trata- (capital di e departa- 

duga na e sitio di “Lon- mento. mento). 


Cas Blanco ta bagateliza yegada di Raul Castro 

na presidencia cubano 


CAS Blanco ayera a bagateliza 
e importancia di e designacion 
di Raul Castro den presiden¬ 
cia di Cuba y a reafirma e 
rechaso di president George 
W. Bush pa lanta e embargo 
cu Washington ta aplica riba 
e isla di gobierno comunista. 
“E unico cos cu a cambia ta cu 
un otro lider a surgi pero no 
tin indicacion cu e lo permiti 


e pueblo di Cuba pa busca un 
futuro prospero y liber”, e 
secretario di prensa di Cas 
Blanco, Dana Perino, a laga 
sa.“Loque nos ta spera ta cu 
nan ta capaz pa inicia un ca- 
minda democratico. Nos ta 
sigui apoya nan aspiracion pa 
un miho bida pero e posicion 
di e president (George W. 
Bush) riba e embargo no a 
cambia”, e’la anadi. 



Embahador di Merca ta 
pidi disculpa na Colombia 


E embahador di Merca dia- 
bierna ultimo a pidi disculpa 
publicamente na canciyeria 
colombiano pa e incidente 
diplomatico cu e’la causa cu 
un declaracion riba Venezu¬ 
ela. 

“Un embahador invita y acred- 
ita na un pais tin e obligacion 
pa no causa problema pa e go¬ 
bierno na cual e ta acredita”, 
embahador William Brown- 
field a bisa reporteronan sa- 
liendo di un evento academico 
na Bogotå. 

“Mi ta desea di pidi disculpa 
publicamente na e momen- 
tonan aki, na e distinguido 


canciyer doctor (Fernando) 
Araujo y canciyeria (colom¬ 
biano) pa a causa e momento 
complica chiquito aki den su 
relacion cu otro pais”, e diplo¬ 
matico mericano a indica. 
Den un entrevista cu Radio 
Caracol siman paasa, Brown- 
field a sigura cu e trafico 
di cocaina via Venezuela a 
aumenta di 20 y 30 tonelada 
anual pa entre 200 y 300 
tonelada pa ana, cual comen- 
tarionan a molestia e gobierno 
venezolano. 

E molestia venezolano a cum- 
insa cu declaracionnan na Bo- 
gota di e zar antidroga meri¬ 


cano mericano, John Walters, 
cu despues di un reunion cu e 
mandatario colombiano, Al- 
varo Uribe, a senala cu Chåvez 
ta “birando e gran facilitador 
di trafico di cocaina pa Europa 
y otro partinan di hemisferio 
pa motibo di su negligencia pa 
combati narcotrafico”. 

E canciyer venezolano Nicolas 
Maduro, a cita e embahador 
di Colombia na Venezuela, 
Fernando Marin, pa expresa 
e incomodidad di e gobierno 
di su pais pa e declaracionnan 
mericano. E converscacion a 
worde califica pa Araujo como 
un “reunion amabel”. 



William Brownfield 

Raul Castro ta president di Cuba 




Raul y Fidel Castro 


PA prome biaha den cinco 
decada cubanonan lo no tin 
Fidel Castro como nan presi¬ 
dent. Manera nos a anuncia 
ayera, Raul Castro, ruman di 
Fidel a worde nombra presi¬ 
dent di Conseho di Estado 
y a sigura cu e lo mantene e 
rumbo di e revolucion, ora 
e’la asumi e poder den un hic- 
torico reunion di parlamento 
cubano. 

“Mi ta asumi e responsabili- 
dad cu ta worde poni riba 
mi”, e’la bisa den voz firme 
dilanti e parlamentarionan di 
Asamblea Nacional di Poder 
Popular (ANPP) cu a elegié pa 
encabeza Conseho di Estado 
pa cinco ana. 

Raul a pidi permiso di parla¬ 
mento pa mantene consulta cu 
su ruman den asuntonan mas 
delicado di e estado, manera 
esunnan relaciona cu defensa 
di e pais. E parlamentarionan 
a acepta e peticion di manera 
imediato y unanime lantando 
nan man. 

Su di dos a bordo awo lo ta 
José Ramon Machado Ven- 
tura, un docter di 77 ana di 
edad, y dirigente di e poderoso 
Partido Comunista di Cuba 
(PCC). 

Su designacion tabata un sor- 
presa ya cu e favorito tabata 
Carlos Lage, di 56 ana, cu ta 
mantene su encargo di vice- 
presidente. 

E configuracion di 31 miem- 
bro di Conseho di Estado no 
parce di bai trece cambionan 
substancial na Cuba, e unico 
nacion comunista di e conti- 
nente. 

E vice-presidentenan di Con¬ 
seho di Estado lo ta Juan Al- 


meida Bosque, Esteban Lazo, 
Carlos Lage, Abelardo Colomé 
Ibarra y general Julio Casas 
Regueiro. Como secretario lo 
keda José Miguel Miyar Bar- 
ruecos, estrecho colaborador 
di Fidel Castro. 

Menos carismatico cu Fidel, 
Raul a laga sa bon cla cu e 
lo apoya su mes riba PCC: “e 
garantia sigur di unidad di 
nacion cubano” y “digno he- 
redero di e confianza deposita 
pa e pueblo den su lider”, e’la 
comenta den su discurso di 
aceptacion. 

Raul a patenta su estilo di 
pragmatico “cu pia na tera”: 
e papia cu e cubanonan di 
temanan economico sensibel 
manera eficiencia productivo 
y tambe e necesidad di mehora 
nan salario. 

“Nos ta investigando, por 
ehempel, tur cos relaciona 
cu implementacion, na su 
debido tempo, di e ideanan di 
companero Fidel riba e reva- 
luacion progresivo, gradual y 
prudente di e peso cubano”, 
e’la bisa, sin drenta den de- 
taye pero a laga vislumbra cu 
e tema pé ta mes relevante 
cu pa mayoria di ciudadano. 
Cubanonan ta haya un salario 
promedio di 408 peso cubano 


(±18 dolar), den un sistema 
economico cu ta inclui salud 
y educacion gratis, y subsidio- 
nan importante di alimenta- 
cion y servicio. 

E flamante mandatario atroba 
a mustra di ta habri pa multi¬ 
ple opinion, contal cu esaki- 
nan no alimenta criticonan, 
particularmente esunnan na 
Merca, un pais cu ta mantene 
un embargo inflexibel cu e 
unico meta pa reemplaza e 
gobierno comunista. 
“Revolucion ta un obra di 
muher y hombernan liber 


y tabata permanentemente 
habri pa debate, pero nunca 
e’la eede pa presion, y tampo- 


co por a worde influencia pa 
presion, ni grandi ni chiquito”, 
e’la bisa. 


































141 Intemacional 


Diamars 26 di Februari 2008 I AWEMainta 


UE y NATO ta descarta particion di 
Kosovo y lo cubri henter e teritorio 



kosovo 


UNION Europeo (EU) y 
NATO (North Atlantic Treaty 
Organization) a adverti ayera 
cu nan respectivo misionnan, 
civil y militar, na Kosovo ta 
pa cubri henter e teritotio y a 
descarta cualquier posibilidad 
pa e regionnan di mayoria 
serbia independisa nan mes 
di e estado nobo. 

Den un aparicion conhunto 
dilanti medionan di prensa, 
e Alto representante di UE, 
Javier Solana, y e secretario 
general di NATO, Jaap de 
Hoop Scheffer, a insisti den 
nan yamada pa calma y mo- 
deracion. 

“Mi ta e prome pa compronde 
e frustracionnan di Serbia, 
pero laga nos mira padilanti”, 
tabata peticion di e maximo 
responsabel di e Aliansa Atlan- 
tico, pa ken ta fundamental pa 
“caba cu e argumentonan ind¬ 
til” si kier supera e tensionnan 
entre occidente y Belgrado. 
De Hoop a anuncia cu den e 
proximo cumbre di Hefenan di 
Estado y di Gobierno di NATO, 
cu lo tuma luga na Bucarest na 
principio di april, un proposi- 
cion special lo worde haci na 
e region di Balkan, y special¬ 
mente Serbia, pa “profundisa” 
den nan relacionnan. 

“Mas aya di un posibel invita- 
cion (pa drenta e organiza- 
cion), nos tin un vision mas 
general pa Balkan”, De Hoop 
a splica. 

Solana tambe a mustra “dispu- 
esto pa profundisa tur loque ta 
posibel” cu Serbia, y a recorda 
cu e oferta di un acuerdo polf- 


tico interino ta sigui riba mesa, 
wardando pa Belgrado acepta 
pa firmé. 

E pacto aki a worde disena 
despues di e veto hulandes pa 
firma un Acuerdo di Stabiliza- 
cion y Asociacion mientras ai¬ 
gun criminal serbio di e guera 
di Bosnia, entre nan Radovan 
Karadzic y Ratko Mladic, no 
worde entrega na Corte Inter- 
nacional na Den Haag. 

Ora a puntre pa e posibilidad 
cu Serbia ta ricibi un “trato 
special” den su acercamento 
na UE, considerando e situ- 
acion crea pa e proceso di 
secesion di Kosovo, Solana a 
responde cu lo sigui e canal- 
nan habitual “pero e velocidad 
cu cual nos ta pasa dor di e 
canal ey no mester ta mescos 
pa tur”. 

Encuanto e menasanan di 
separacion di e parti nort di 
e ciudad di Mitrovica, region 
di mayoria serbia, Solana a 
sigura cu pa awo nan no ta 
“preocupa” pa e scenario ey. 
Relaciona cu e informacion- 
nan cu a senala e traslado di 
personal di UE staciona eynan 
pa e mision civil, e’la afirma 
cu “ningun hende a bai di e 
parti nort di Mitrovica” y cu 
“esunnan cu tabata t’ey, cu 
tabata poco, un par di dozijn, 
ainda t’ey”. 

“Nos mision, manera a worde 
acorda pa e estadonan miem- 
bro, lo cubri henter e teritorio 
di Kosovo”, Solana a insiti. 
Por lo pronto, e responsabi- 
lidad di e tareanan policial y 
administrativo ta sigui den 



J avier Solana 



J aap de Hoop Scheffer 


man di e mision UNMIK di 
Nacionnan Uni, cu lo releva 
esun di UE den e proximo 
lunanan. 

De Hoop Scheffer tambe a 
recorda cu KFOR (e forza di 
paz dirigi pa NATO) “ta cubri 
henter Kosovo”, y cu su 16.500 
soldatnan “lo permanece ey¬ 
nan cu e mision di proteha e 
kosovarnan unda cu nan por 
ta, of si nan ta pertenece na 
minoria of mayoria”. 

E’la elogia e relacion cu e eher- 
cito serbio y a sigura cu “tin 
hopi comunicacion directo 
entre KFOR, Pristina y forza- 
nan serbio”. 

Solana y De Hoop a insisti 
den nan deseo di cooperacion 
estrecho den nan tareanan di 
pacificacion y construccion di 
un estado nobo kosovar. 

E independencia di Kosovo 
a desata aspiracionnan nobo 
di separacion den e entidad 
serbio di Bosnia y e creciente 
inquietud a cuminsa plama 
tambe pa Montenegro. 


Chåvez nombra president di 
‘Partido Socialista Unido de 
Venezuela’ 



PRESIDENT Hugo Chåvez a anuncia cu e ta acepta su 
designacion como president di 'Partido Socialista Unido 
de Venezuela' (PSUV), dicidi pa unanimidad den e di 
cinco asamblea di e congreso di fundacion di e formacion 

pohtico aki. 

“No ta kedami nada cu acepta. Mi ta acepté y mi ta asumi e reto, 
pero mi ta pidi boso ayudo. Unidad, unidad, unidad. Hopi discu- 
sion interno, creatividad, responsabilidad”, Chåvez a bisa den 
su programa “Alo Presidente”. 

E Gobernante a stimula e militantenan pa “traha” y e’la bisa cu 
“un berdadero militante revolucionario no por ta corupto (...) 
mi no tin nada, y mi no kier nada pami mes, absolutamente 
nada”. 

Chåvez a pidi pa e miembronan di PSUV asumi “nan militancia 
cu responsabilidad” y cu lo construi “e partido mas grandi, pa 
su eficiencia y conciencia revolucionario, den historia di Ven¬ 
ezuela”. 

E President a indica cu otro siman congreso lo defini e statutonan 
di e partido y na principio di mart lo elegi e prome integrantenan 
di e directiva nacional di PSUV, di cual su creacion a impulsa 
Chåvez pa reagrupa e partidonan afilia na gobierno. 

E designacion di Chåvez como president di e partido a tuma luga 
den un asamblea plenario cu porta cera den cual a participa mas 
cu 1.800 delegado, na e ciudad di Puerto La Cruz. 

Na januari utlimo, Chåvez a inaugura e congreso di fundacion 
di PSUV, e prome paso pa registro electoral di e formacion den 
cual ta integra como binti organizacion social y partidonan 
“chavista” ya desapareci. 

Un minoria di partido afilia na Gobierno a nenga di join e union, 
entre un intercambio di critica y acusacionnan pa parti di e 
filanan di gobierno. 

Segun e partido, casi seis miyon venezolano a inscribi ana pasa 
como “aspirante pa militante” di PSUV, un cifra cu opositornan 
di Chåvez a pone na duda, indicando cu e proposicion di Chåvez 
pa cambia e Constitucion no a haya e cantidad di voto ey den e 
referendum na december. 

Jennifer Lopez a duna luz na morocho 



JENNIFER Lopez a duna luz 
na morocho ayera marduga, 
loque ta haci e cantante y 
actriz, y su esposo, e salsero 
Marc Anthony, mayornan 
di un mucha homber y un 
mucha muher, despues di un 
di e embarazonan cu tabata 
mas den noticia den historia 


di musica popular, segun e 
revista People. 

E representante di Lopez, 
Simon Fields, a bisa cu e 
babynan a nace 12:45 di ayera 
marduga na Long Island, se¬ 
gun informacion riba website 
di e revista, cu no a duna mas 


detaye di e luga. 

E agentenan di publicidad y 
representantenan artistico di 
Lopez no a contesta yama- 
danan di telefon cu The Asso¬ 
ciated Press a haci nan ayera 
marduga. 

Despues di hopi luna di specu- 
lacion, Lopez a confirma su 


embarazo durante un conci- 
erto realiza na Miami na no¬ 
vember. Su tata, David Lopez, 
e luna aki a bisa e programa 
“Escandalo TV”, di e cadena 
Telefutura, cu e cantante di 39 
ana ta spera morocho. 

Lopez y Antony, di 38 ana, 
a casa na 2004. Jennifer su 


exitonan ta inclui “If You Had 
My Love” y “Jenny from the 
Block”, y esunnan di Marc, e 
tema “I Need to Know”. Tur 
dos a graba na ingles, como 
tambe na spano. E morocho- 
nan ta e prome yiunan di 
Jennifer Lopez y e di cuater y 
cinco di Marc Anthony 


Un persona a muri den explosion na 
Fedecåmaras na Caracas 



J osé Gonzålez 


UN persona cu carnet di 
'Pol i c fa Metropol i ta na' 
(PM) a muri despues di 
explosion di un artefacto 
na sede di 'Federacion de 
Cåmaras Empresariales' 
(Fedecåmaras), segun con- 
firmacion di hefe di polis di 
Chacao, Carlos Arriaza. 

E hefe di polis di Chacao 
tambe a senala na prensa cu 
e fayecido tabata tin un ce- 
dula di identidad na nomber 
di Héctor Serrano, di 44 ana. 
“E curpa tabata falta e man 
drechi y tabata tin heridanan 
den pecho”, Arriaza a splica. 
E funcionario a senala cu curpa 
di e victima, presunto autor di 
e atentado, a worde confisca 
pa polis hudicial mientras “un 
pasqum y un radio transmisor” 


cu a worde haya den e luga 
a worde entrega na polis di 
seguridad di Estado (Disip). 
Ministerio Publico di e nacion 
ya a nombra e funcionarionan 
cu lo investiga e incidente. 


José Gonzålez, president di Fe¬ 
decåmaras, a pidi clarificacion di 
e caso y a bisa cu nan lo sigui tra- 
ha y lo no sucumbi pa agresion. 
E explosion a tuma luga 
marduga y polis a cera rond 


di e edificio cu cordon. 
Esaki ta di cuater incidente cu 
explosivo registra na Caracas 
durante februari, ya cu otro ar- 
tefactonan a explota na entrada 
di un edificio administrativo di 
Asamblea Nacional, den veranda 


di Nunciatura y na e pedestal di 
un statua di e lider independentis- 
ta mericano George Washington. 
Autoridadnan a sigura cu nan 
lo resolve e casonan aki, pero 
te ainda no tin detaye di nan 
investigacion. 



atentado 

Caminata pa hende muhernan organisa pa Comite 
Olimpico y Comision Muher y Deporte 


COMITE Olimpico Arubano y su Comi¬ 
sion Muher y Deporte ta anuncia cu 
diadomingo, 5 di april 2008 lo organisa 
un caminata, exclusivamente pa hende 
muhernan so! 

Hende muhernan di tur edad, di tur 


nivel y condicion fisico ta wordo invita 
pa participa. Lo tin T-shirt masha bunita, 
disena specialmente pa e ocasion aki, pa 
tur participante. Ademas di esaki lo tin 
premionan hopi interesante pa diferente 
ganador. Lo tin posibilidad pa cana of 
core, y cada persona por completa e 


distancia di 5 kilometer segun su nivel. 
Importante ta pa e participantenan pasa 
un rato agradeble, den compania di otro 
hende muhernan. 

Forma pa grupo, bini hunto cu bo 
amiganan, mamanan bin cu boso yiu 
muhernan y celebra conhuntamente e 


ser femenino. 

Detayenan tocante ruta y inscripcion lo 
wordo publica despues, pero esaki ta e 
prome notificacion di e evento aki, cu 
nos ta spera lo bira un encuentro fabu- 
loso pa hende muhernan di nos pais. 


Tomeo Master Aruba Juniors 




den cual Lakers 

DERWIN Kemp di Lakers ta score 25 punto y ta hunga un de- 
fensa solido, pero asina mes Lakers no tabata por cu e ofensiva 
di Devils, diasabra atardi na continuacion di e Torneo Master di 
Aruba Juniors. For di comienso di wega Devils ta tuma mando 
cu nan wega rapido, aunke hungando cu un Lakers cu ta e team 
mas joven di e torneo. E prome quarter ta bai aden 23 - 17 na 
fabor di Devils. Tabata den e di dos periodo cu Devils ta dicidi e 
wega mediante tironan di Erwin Ruiz y Shaka Mc Cray. Lakers 
no tabatin e efectividad manera otro weganan y nan top scorer 
Arjen Mathilda no tabatin un bon dia. Devils ta saca un venteha 
cu ta bira imposibel pa alcansa. Na half e wega tabata 51 - 28 pa 
Devils. Den e segundo tempo Incoe Martinus y Kempi ta haci tur 
cu tin pa sera e gap, pero Devils cu nan point guard Emile Herde 
ta mantene e ventaha, asina mes cu nan nivel di wega a cai poco. 

E wega ta caba 87 - 64 na fabor di Devils. Mihor anotadornan pa 
Devils tabata Shaka Mc Cray 23, Erwin Ruiz 17, Levi Talavera 14, 

Luis Tromp y Eduardo Jimenez 12 punto. Pa Lakers Derwin Kemp 
25 y Incoe Martinus 11 punto. 

E di dos wega di e atardi tabata entre Magic y Knicks. Maia suerte 
a bati na porta di Magic ya cu dos di nan estalarnan ta leciona 
den e mes un siman. Patrick Arens ta molestia un musculo y Dean 
Gumbs ta accidenta y ta bula mes un dia pa Colombia pa bishita su 
docter personal. Esaki a haci cu Magic tabata debilita pa enfrenta e 
burdugonan di Knicks, kendenan no ta start e wega riba nan ritmo 
normal. Nan ta score 18 punto contra 13 di Magic den e prome 
quarter. Den e di dos quarter Bongo y Mario di Knicks ta confirma 
cu nan ta un mashin di traha punto y ta bombardea e net di Magic 
cu 27 punto den e quarter contra 8 di Magic pa haci e score na half 
45 - 21. Esaki no a descurasha Magic cu ta bin fuerte den e di tres 
quarter. Arnaldo y Freddy ta combina pa aigun punto y Ciro Schoop 
ta domina e board defensivo di Magic. Nan ta gana e di dos half 
33 - 30, pero esaki no ta suficiente pa alcansa Knicks cu ta gana e 
partido 75 pa 54. Top scorers pa Knicks tabata Aldwayne “Bongo’ 

Damian, 22, Mario Perez, 21 y Starlin Arismendy 12 punto. Pa 
Magic, Arnaldo Maduro 19, Luigi Bergen 14 y Freddy Rafini 13 
punto. Arbitro pa e weganan tabata Sam Ramada y e oficialnan na 
mesa tabata Sandra, Edwin-Marc y Justin. Despues di e weganan 
tabatin un bon ambiente unda cu e hungadornan a comparti nan 
experiencia di hunga un campeonato despues di basta ana. Si bo 
kier mira bon basketball ta na Aruba Juniors bo mester ta. *Foto 
1: Arnaldo Maduro ta shoot over di Mario Perez. Foto 2: Arjen 
Mathilda ta mira Erwin Ruiz Score un lay-up*. 


no 

KENDO Aruba rumbo pa 
torneo hubenil na Hulanda 



DIA 1 di maart e prestigioso FURUYA CUP tin su di 16 edicion na 
Amstelveen, Hulanda. E torneo aki ta reuni ekiponan hubenil for 
di Hulanda, Alemania, Belgica, Francia y otro paisnan europeo. 
Esaki ta e torneo hubenil internacional mas grandi di Mundo y ta 
prepara atletanan te cu 18 pa competi na un nivel superior. 

Den pasado, Aruba a gana basta premio den FURUYA CUP y e 
biaha aki un team di 5 hoben a train fuertemente pa saca cara di 
nos pais. Bou di coach y sensei Sergio Velåsquez y manager Marjan 
v/d Elst un ekipo di mucha homber entre 13 y 18 ana lo defende 
e colornan di Aruba. Team Aruba ta consisti di Maggid Reåtegui, 
Sebastian Ho-Kang-You, Sam Lamboo, Bob Mulder y Pim Willems. 
Den e ultimo lunanan nan a pasa dor di un regimen pisa pa sigura 
cu Aruba por duna su miho actuacion posibel. 

Team Aruba lo participa den training na diferente dojo na Hulanda 
y participa den weganan di fogueo. Directiva di Kendo Aruba kier 
gradici di antemano tur mayor y miembro cu a yuda prepara nos 
competidornan. 


Abona y ricibi bo corant preferi te na 


porta di bo cas tur mainta 



Abona yama 583-1400 



Giants Baseball Organization a hiba su muchanan pa Corsow 


E weekend pasa aki e organisacion di 
Baseball di Giants a hiba dos di nan 
equiponan pa Korsow na unda nan a 
hunga varios partido di fogeo na e isla 
ruman Corsow. 

E equiponan den categoria 9/10 ana bao 
di nomber di Benjamin Security a sali cu 
Insel Air diabiernes atardi y a regresa 
diadomingo tardi tambe despues di e 
hasi un tremendo presentacion. E team 


tawata consisti di Eric Mendes, Orvin 
Koolman, Giandrick Werleman, Artoir 
Herrera, Anton Marchena, Jason Kootes, 
Endry Brito, Obrain Barret, Andy Kelly, 
Mark Werleman, Wai Kit Fong, Jordy 
Croes, Lionel Briesen, Anthony Rasmijn 
y Jerrick Francees. 

E team aki a worde manega pa José 
Castilla hunto cu su assistente nan David 
Croes y Alvin Brito cu tawata e pitching 


coach. Tambe e equipo di Little League di 
Lipton Tea a Sali pa Corsow, e equipo aki 
tambe a duna bon bataya den e categoria 
di 11/12 ana. 

E team aki tawata bao di e mesun ma¬ 
nego die sun di 9/10 ana. E team mes 
tawata tin Jean Marck Fingal, Ritchenyll 
Thiel, Win Ras, Ashwin Feliciano, Luigi 
Diaz, Ruwin Tromp, Mitchell Erasmus, 
Ross Ismail, Anton Bruin, Ricky Werle¬ 


man, Lynell Jacobs y Dylan Thode. E 
muchanan aki a pasa un weekend cu 
basta weganan di baseball den prepara- 
cion pa e campeonato nobo di baseball 
cu lo ta cuminsando den e prome siman 
di maart. 

Un danki special ta bai na e mayornan 
cu a coopera asina bon cu e biahe aki, 
specialmente pa Sra. Grace Geerman, 
Sra. Lillie Thode y Sra. Elly Erasmus. 

AVB su campeonato a continua durante weekend cu a pasa 


DIABIERNA22difebruari2008wegaen- 
treRCAvsJongArubascorfinal3-lpaRCA, 
Jong Aruba ta pida dilanti 1-0 den di 
30 min pa gol di Alberto Lopez no:9. 
RCA ta empata na di 43 min pa no:10 
Maurice Escalona. Promer mitar ta bai 
aden empata. Den di dos mitar ta RCA ta 
bai ariba na di 75 min por medio di no: 
8 Raymond Pimienta, Gol di Victoria ta 
bini den pai di Juan Santos Ponce no: 
7 na di 87 min. Pa RCA ningun kaarchi 
i pa Jong Aruba uno pa no: 11 Gilbert 
Tromp na di 86 min. Cambionan pa RCA 
ta sali no: 6 Omar Tromp y ta drenta 
no: 17 Erik Santos na di 59 min, ta sali 
no: 12 Siegmar Valentijn y ta drenta 
no: 9 Carlos Melchior na di 71 min. 
Cambionan pa Jong Aruba ta sali Ronny 
Schenk na di 26 min y ta drenta no: 15 
Gabas John , ta sali no: 8 Jhon Mesa y 
ta drenta no: 17 Ciro Tromp, ta sali no: 
10 Jeamir Howell Brokken y ta drenta 
no: 18 Evan van Schenk na di 74 min. 
Refree principal pa e partido aki EBBY 
Paesch asisti pa Harlem Villar y Monique 
Ras ,na mesa Rudy Angela. Promer wega 
Diasabra 23 di Fenruari 2008 entre 
Estudiantes vs Riverplate score final 2-1 
pa Riverplate, Estudiantes ta pika dilanti 
ya na di 3 min cu un gol di sorpresa di 
no: 6 Sabino Martinez, ja ni apenas 2 


min despues Riverplate ta empata kos 
cu gol di no:5 Alberto Groveil y ta su 
ruman Albert Groveil no: 11 ta hasi 
e wega 2-1 y asina tambe ta termina. 
Pa River un kaarchi geel pa no: 14 
Beatle Nadall na di 59 min. Pa Estudi¬ 
antes dos kaarchi geel uno pa no: 16 
Marcelo Grant na di 35 min y di dos pa 
no: 15 Clifford Gnecco na di 75 min. 
Refree principal Monique Ras asisti pa 
Nando Bernabela y Humphrey de Windt 
na mesa mester a presenta Harlem Villar. 
Wega entre La Fama vs Estudiantes score 
final 6-0, Golanan di La Fama pa no: 21 
Mickel Martis na di 10 min, pa no: 10 
Leslie Felomina na di 31 min, pa no: 23 
Wessel Schaling na di 35 min, pa no: 9 
Elielton Concalves 2x na di 59/69 min, 
y pa no: 26 Ramses Vrolijk na di 81 min. 
Pa La fama dos kaarchi geel pa no: 23 
Wessel Schaling na di 73 min y pa no: 
4 Rick Engelbrecht na di 83 min. Pa 
Estudiantes 3 kaarchi geel pa no: 19 
Ryan Malmberg na di 36 min y pqa no: 
2 Edgar Orman na di 36 min y pa no: 11 
Edgar Tromp na di 73 min. 

Cambionan. Pa Estudiantes ninguna pa 
La Fama ta sali no:29 Ryan Seintje y ta 
drenta no: 19 Maurice Maduro na di 63 
min, ta sali no: 22 Vito Carlo y ta drenta 
no: 12 Tyrick de Kort na di 71 min, ta 


sali no: 23 Wessel Schaling y ta drenta 
no: 26 Ramses Vrolijk na di 77 min. 
Refree principal pa e wega aki Aubrey 
Maduro asisti pa Eugene Farro y Nando 
bernabela na mesa Giselle Geerman. 
Di dos wega entre Britannia vs Dakota 
score final 2-0 pa Britannia golan di 
rumanan Lake. 

Gregory promer na di 25 
min y Jonathan na di 37 min. 
pa Britannia ningun kaarchi i pa Dakota 
dos kaarchi uno pa no:3 Ferdinandt 
Robert na di 76 min y e otro pa no: 4 
Dario Sierra na di 79 min, Cambionan 
pa Britannia ta sali no: 18 Richard Rojas 
y ta drenta no: 23 Lionel Statie na di 
72 min, ta sali no: 10 Urvin Faro y ta 
drenta no: 20 Junel sanchez na di 89 
min. Pa Dakota ta sali no: 17 Erzra Bos- 
nie y ta drenta no: 16 Rauly Wiersma 
na di 41 min, ta sali no: 6 Alexis Sierra 
y ta drenta no: 8 Theophile Jackson na 
di 45 min, Ta sali no: 19 Dwight Wil¬ 
liams y ta drenta no: 7 Marvin House 
na di 70 min. Refree principal Mo¬ 
nique Ras ,asisti pa H de Windt y GiGi 
Solognier na mesa Giselle Geerman. 
Promer wega Diadomingo 5 pm, entre 
Dep.Nacional vs Ind. 

Caravel score final 2-0 pa Dep.Na- 
cional. No tin wedstrijdformulier lo 


pone su resulatdo majan den dia. 
Di dos wega entre Riverplate vs Estrella 
score final 2-1 pa Riverplate. Refree 
principal Erwein Helder asisti pa Eduar- 
do Loefdtop i Fan Dijkhoff na mesa Aart 
Wittekoek. Riverplate ta pika dilanta na 
di 8.50 min pa no: 5 A.Grovell i asina e 
promer mitar ta bai aden . 

Den di dos mitar Riverplate ta bai ariba 
2-0 por medio di un penalty cobra pa 
no:9 Jelano Cruden na di 70 min, Es¬ 
trella ta corta ventaja na di 74 min por 
medio di e hoben no: 15 Anuar Kock. 
Pa Riverplate 4 geel pa no: 12 Anuar 
Hamadi na di 14min,pa no: 7 B.Quandt 
na di 58 min pano: 5 A.Grovell i pa 
no: 9 Jelano Cruden y un cora pa no: 
18 J.Borje , Pa estrella 2 geel pa no: 7 
Jonathan Oduber na di 6 min, pa no: 
17 garvey Werleman na di 43 min y 
un cora pa Ikel Lopez . Cambionan pa 
Riverpalte ta sali no: 12 Hamadi y ta 
Drenta B.Quandt ,ta sali no: 6 D.Tromp 
y ta drenta no: 25 J,Boekhouwer, ta sali 
no: 7 B Quandt y ta drenta no:18 J.Borje. 
Pa estrella cambionan .ta sali no: 2 Je- 
andre Tromp y ta drenta no: 15 Anuar 
Kock ,ta sali no: 5 Guitierrez Lopez y ta 
drenta no: 6 Angelexinio Croes, ta sali 
no: 14 Jerwin Giel y ta drenta no: 12 
Luis Rasmijn. 


Deporte ta perhudica pa e especialistanan den manipula mente 


ARUBA su desaroyo na nivel di deporte 
ta totalmente stanka. Nos tin dirigente¬ 
nan cu a converti nan mes den especial- 
ista di con manipula ultimo 20 aha. Nos 
mester a percura pa nan traha plan di 
progreso y busca hende cu conocemento 
pa juda logra e plan. Proceso di evalu- 
acion tambe mester tabata presente. 
Na final di cada aha e dirigente mester 
presente tur e motibonan cu el no a logra 
sierto cosnan den su plan di corto du- 
racion y larga duracion. Pero na Aruba 
tur dirigente ta busca pa logra un cos 
chiquoto y esey ta suficiente pa semper 
nan keda menciona esaki como un gran 
cos. E logronan ta asina lew for di otro cu 
subimento di un nivel pa un otro nivel no 
ta existi mes na Aruba. Un plan integral 
di 10 aha cu a ser acompania pa control 
y progreso nunca a existi den ningun 
deporte Arubano. Loke si ta existi ta e ca- 
pacidad cu varios dirigente a desaroya. 
Nan sa con hunga cu mente di otro, con 
tene otro cun un con Amistad cu otro. 
Ora tin error, mantene error sconde pa 
otro of si un parti di e progreso faya no 
papiamas tocante e cos ey. Esaki ta un 


manipulacion cu puramente ta pa keda 
sinta den e stul di poder di deporte. Hopi 
biaha ta hendenan cu, asina nan sali for 
di e stul di poder ey, nan ta desaparece 
den e panorama Aruba. Hopi ta esnan 
cu a sali ultimo 15 aha y ningun hende 
ta corda ni cu nan tabata miembro di 
un directiva di un club of un federacion 
akin a Aruba. Esnan cu tin 30 of te 40 
aha sinta den un club of un federacion 
ta hendenan super especialisa den ma¬ 
nipula mente di hende, cu palabra of cu 
sierto menasa spycologico. Ami lo bisa 
cu nan ta nos teroristanan den deporte. 
Tuma un ejempel di un hende cu ta ga- 
nador, e ta cuminsa cu aigun cos chiquito 
unaves esaki resultado e ta pasa bira un 
especialista den mentira. 

E ta desaroya su mes den un hende cu 
por troce e verdad te cu e mes ta kere den 
loke a ta haciendo, na un mes momento 
bisando bo tal. Alaves e ta construy for- 
mulacionan unda un hende cu tende e 
splicacion sin sa e verdad fasilmente ta 
kere loke e ta tende. Cuanto tempo mas e 
hendenan cu ta conoci caba como hende 
manipulador ta keda haci mas danjo na 


nos deporte. Aigun deportenan ta lanta 
cabez por medio di antusiasmo, pero 
asina e realidad cuminsa exigi, confron- 
tacion entre hende cu bon intencion y e 
dirigentenan manipulador ta cuminsa. 
Aki tan a unda sea bo ta dobla of bo ta 
aleha di biaha. 

Nos hubentud ta haci deporte te cu 18 
aha di edad y na e edad ey nan curpa 
y nan mente ta hanja otro formacion. 
Si no por drecha deporte no por hanja 
lidernan drechi pa futuro. 

Un mucha for di 6 aha pa su 12 aha ta 
hanja su promer fundeshi y e periodo 
aki ta sumamente delicado pa ora e 
mucha cuminsa su etapa di 13-18 aha. 
Mayoria di mucha cu sera conoci e falta 
di karacter, falta di mentalidad y falta 
sinceridad serca coach, entrenador of 
dirigente, pesey nan ta cuminsa kita pija 
for di deporte. 

Debi na e de- 
bilidad cu ta 
existi entre 
13-18 aha nos 
muchanan ta 
bira casi 50 


pa deporte akin a Aruba y como con- 
sequencia cu deporte Aruba ta muri 
complemente entre 18-25 aha di edad. 
Awor ban wak di e muchanan, e entre- 
nadornan of si no ta e dirigentenan cu 
den un forma criminal ta cuasando un 
dano enorme na hubentut di nos Pais. 
Mi a compila 20 aha pa asina tur hende 
comprende cu desde cu nos a sali di An- 
tiyas ta desastre loke a keda tuma lugar 
den nos deportenan. 

E espacialista cu Aruba tin den manipula 
mente di hende no ta hanja ningun stul 
pa sinta den exterior y mas dirigentenan 
di nos regio sigui bin Aruba mas nos 
so sigui tende mensahe “boso cambio 
di direccion”. Ohala un dia nos por 
cambia e rumbo malu aki. Si a elimina 
e manipuladornan awe nos lo ta ariba e 
caminda correcto. 


v 


Mamta 

£ corøtjlr/h Toko 

Tel: 583-1400 Fax: 583-1444 

Resultado Rob Vermeer’s 
Open Sprint Classic 


DIADOMINGO 24 di februari a tuma lugar 
despues di hopi ana un careda di ciclismo den 
cayanan principal di Oranjestad (Caya Betico 
Croes, Columbusstraat, Wilhelminastraat). E 
evento aki tabata iniciativa di Fernando Vermeer, 
como gesto na su tata e veterano ciclistaRob Ver¬ 
meer, cu apoyo di Club Ciclismo Barcadera. 
Muy probablemente esaki tambe lo ta e ultimo 
biaha cu e tipo di careda aki lo por tuma lugar den 
Caya Grandi, pasobra si tur cos bay bon otro ana 
Caya Betico Croes lo ser converti den un shopping 
mall, sin acceso pa trafico. 

Cu esaki pues pa ultimo vez a reviva e eventonan 
cu tabata tuma lugar te den anana 80, pero cu 
despues a desaparece pa hopi ana. 

Un bunito evento sin embargo cu merece un 
continuacion na otro sitio, esey ta deseo tambe 
di e organizadornan. 

Pa loque ta e caredanan mes, cu tur tabata cor- 
tico y di masha velocidad, den categoria Elite, 
Junioren yPre-junioren hunto, Maximilian Irving 
(Aerodynamic Cycling Team) no a decepciona e 
expectativanan y desde prome momento a bay 
dilanti su so hibando un velocidad tremendo y a 
termina e tres vueltanan di 1.8 km cada un den 
un tempo di solamente 06:00 minuut. 

Franklin Gomes (San Fuego) a termina na se- 
gundo lugar y Gino Hodge (ACT) a conquista e 
tercer puesto. 


Den e categoria combina di Submasters, Masters 
y Damas, Lucien Dirksz (ACT) a logra mantene 
un bentaha desde tempran, pero bon trabao di 
equipo di Albert Raven, Fabio Sanchez y Frank 
Curiel di Barcadera a logra trese nan back cerca 
Lucien pero esaki a logra mantene un bentaha 
minimo dilanti respectivamente Fabio Sanchez 
y Albert Raven. 

Den categoria Kids te cu 14 aha, Emre Esitmez 
(San Fuego) a logra sali victorioso, dilanti team 
mate Andrew Larmonie, y Javier Hoek (ACT). 
Den e muchanan 6-10 aha, Egbert Henriquez 
(ACT) a bay cu e honor maximo, mientras cu 
Akeem Kock y Joao da Silva (ambos Barcadera) 
a keda na di dos y tres lugar respectivamente. 

Despues di e caredanan a tuma lugar un “bike- 
hopping event” unda cu organizador Fernando 
Vermeer a demostra cu apesar di poco practica 
ainda e ta domina e materia aki manera ningun 
otro. 

E hoben Vito Andrews a demostra hopi talento 
tambe, mientras cu veterano Lucien Dirksz a keda 
na di tres lugar. 

E organizadornan di e evento pa medio di esaki 
ta desea di gradici Deco’s Heavy Equipment, Red 
Buil, TriBike, Aruba Wieler Bond pa su coopera- 
cion, tur voluntario cu a haci un tremendo trabao, 
y last but not least Cuerpo Policial, EMS y MC di e 
evento, Roberto Geerman, pa e colaboracion. 


Osh Lopez ta na prome lugar 
den torneo di Ahedres 

DIAHUEBS cu a pasa, a tuma lugar e di seis rond di e kam- 
pionato di club di ajedrez pa anja 2008. Osh Lopez a enfrenta 
su ruman Juste. Juste a haja un bon ataque, pero e no tawata 
sabi kon pa converti esaki den un wega gana. Resultado tabla. 
Alvin Howell mester a enfrenta John da Silva. John tawata 
ocupa hunto cu Juste e segundo lugar. Den un final unda e 
peonnan di John ta mihor posishona, John a forza Alvin pa 
entrega su wega. 

José Pesqueira tambe tawata tin un wega full domina contra 
Alexander Guevara. Pero José no por a haja e hugada decisivo 
pa gana e wega. Resultado tabla. 

Ferry Gerard tambe tawata tin un wega gana contra e hoben 
Andre Arends. Den preta di tempo, Ferry a “overlook” un 
hugada cu por a trece e punto direct aden. Pero e no a wak 
esaki y e wega a termina den un tabla. 

Octavio a bay di acuerdo cu e proposhon di tabla di Willem, 
despues cu prakticamente tur e piezanana wordo kambia. 
Paul Bouts a perde di Ahmid Juddan, y Chucho Croes tambe 
a perde di e hoben Edwald Matheu. Despues di 6 rond, Osh 
keto bay ta na kabez cu 5V2 punto for di 6 partido. Na di dos 
lugar nos ta haja John da Silva cu un total di 4 Vz punto. Na 
tercer lugar ta sigui Juste Lopez cu 4 punto. 

Diahuebs awor dia 28 di Februari e fnal di kampionato di 
club lo wordo hunga. Osh Lopez contra José Pesqueira, 
John da Silva contra Juste Lopez, Alexander Guevara contra 
Alvin Howell, Ahmid Juddan contra Ferrry Gerard, Edwald 
Matheu contra Octavio Croes, Willem Jacobusse contra 
Chucho Croes y Andre Arends contra Paul Bouts. E weganan 
ta wordo hunga den nos edificio di club na Nieuwstraat 11 
pa 8:15 di anochi. 


Futbol Femenino su relato di fin di siman 


DIABIERNA 22 di februari segundo 
buelta a cuminsa den categoria Juvenil 
di Campeoanto di Futbol Femnino. E 
reultadonan tawata lo siguiente: SV The 
Rose vs SV Santa Fel 1-1, SV Savaneta 
Stars vs SV Britannia 0-0, SV Bubali vs 
SVBrazil Jrsl 0-1 y SV Santa Fe2 2 vs SV 
Brazil Jrs2 4-1. Den dos wega preta un 
wega preta tanto SV The Rose contra SV 
Santa Fel y SV Savaneta Stars contra di 
SV Britannia ta resulta den un empate. 
Pa SV The Rose ta score Richella Tromp 
pa pone Sv The Rose ariba 1-0, pero 
prome cu e partido ta finalisa Jody Hoe- 
nink ta logra empata e partido pa asina 
SV Santa Fel bai cas cu 1 punto. Den e 
partido entre SV Savanaeta Stars y SV 
Britannia tawata tin oportunidad di gol, 
pero e porteronan a luci ariba e anochi 
aki y no a permiti ningun gol. 

Den e di tres partido SV Brazil Jrs ta 
logra bai cas cu un Victoria di 1-0 pa 
medio di un gol di Jerryleen Pena. SV 
Brazil Jrsl a pone hopi preshon riba e 
defensa di SV Bubali y no tawata permiti 


pa SV Bubali arma nan wega. Hugador- 
nan di SV Bubali a purba di tur forma 
pa empata e wega, pero e medio campo 
y defensa di SV Brazil jrsl tawata bon 
prepara pa e wega aki. 

E ultimo partido tawata entre SV Santa 
Fe2 y SV Brazil Jrs2. E partido aki ta 
resulta 4-1 na fabor di SV Santa Fe2 cu 
golnan di Chami Luitjes (2), Rowena 
Elshot y Gleen Schwengle. Shanice Rom- 
ney ta score e unico gol pa SV Brazil Jrs 
cu ta e prome gol di campeonato pa SV 
Brazil Jrs2. 

E standing den categoria Juvenil despues 
di prome round ta lo siguiente: E 
topscorers den e categoria Juvenil ta: 
Rebecca Jaccopuchi (SAV/ 16), Yelitza 
Ras (BRIT/ 15), Sharla Noguera (SAV/ 
8). Den categoria adulto tawata tin e 
siguiente weganan y resultadonan: SV 
Savaneta Stars vs. SV RCA 0-0 y SV Bri¬ 
tannia vs. SV The Rose 0-1. 

Den e prome partido SV RCA tawata tin 
mas posession di bala pero e portero di 
SV Savaneta Stars tawata den bon forma 


y a logra para basta atake cu tawata tin 
intension di gol. SV RCA ta logra bai 
ariba 1-0 cu gol di Sua-Ann Tromp, pero 
SV Savaneta Stars ta empata e wega cu 
gol di Mirlanda Maduro. 

E siguiente wega tawata entre SV Britan¬ 
nia y SV The Rose unda. Den un partido 
bastante parew SV The Rose ta logra bai 
cas cu e Victoria cu un gol di Gina Tromp. 
E standing den categoria Adulto despues 
di prome round ta lo siguiente: SV RCA 
y SV Savaneta Stars ta mantene e prome 
dos puestonan, pero SV The Rose tayega 
mas serca. 

E topscorers den e categoria Adulto ta: 
Eleonore Derksen (RCA/ 5), Patricia 
vergara (BRIT/ 3) y Isenia Casuela (THE 
ROSE/ 3). Diadomingo 24 di februari 
tawata tin encuentro den categoria 
Infantil: Sv Britannial a enfrenta Sv 
The Rosel y SV The Rose 2 a enfrenta 
SV Britannia2. Aki SV The Rosel ta sor- 
presa SV Britannial logrando un empate 
na 2-2. Den e segundo partido SV The 
Rose ta bai ariba 1-0, pero SV Britan- 


nia2 ta reacciona y ta gana e partido cu 
score di 7-2. Por mira cu e nivel di tur e 
muchanan ta subiendo, cual ta un bon 
senjal pa e desaroyo y futuro di nos fu¬ 
tbol femenino. Spera cu pa 2008-2009 
mas equipo di differente districto por 
join e campeonato di futbol femenino 
infantil. E standing den categoria Adulto 
despues di prome round ta lo siguiente: 
E topscorers den e categoria Infantil ta: 
Margenine Kock (BRIT2/ 18), Shayna 
Werleman (BRIT1/ 17), Alexandra 
Lopez (BRIT2/ 16). Refereenan pa 
e weekend cu a pasa tawata: Werle¬ 
man, Zambrano, de Windt, Dijkhoff 
y Engelbrecht. Campeonato di Futbol 
Femenino 2007-2008 Juvenil y Adulto 
lo continua Diabierna 7 di Mei pa 6:40 
PM na Centro Deportivo Frans Figaroa 
cu weganan di categoria Adulto y Juvenil 
y diadomingo 9 di Mei cu weganan di 
categoria Infantil na Parke Jaburibari. 
Fanaticonan y publico en general ta 
cordialmente invita pa bin apoya futbol 
femenino di Aruba. 

Sin miedo 

Derek Jeter ta duna di su 


banda pa hasi 

MIENTRAS cu e hefe di Union di Baseball, Don 
Fehr, ta opone na test di sanger pa detecta sub- 
stancia prohibi entre e peloteronan di Grandes 
Ligas, e capitan di Yankees, Derek Jeter, a indica 
cu ta di acuerdo pa esaki tuma lugar. 

“E tipo di testnan aki lo ta parti di e proceso pa 
limpia e deporte”, Jeter a bisa den un programa 
di radio. “Un mester somete na test cada biaha 
cu ta necesario”, Jeter a agrega, ken a bisa cu e 
tipo di analisis di sanger por hiba a cabo incluso 
den e training di primavera. 


test di sanger 

Jeter, ocho biaha eligi pa All Star Games, ta 
considera cu test di sanger pa detecta substancia 
prohibi den deporte no ta un invasion di privaci- 
dad. Varios pelotero, incluyendo su companero 
di team Andy Pettitte, y su ex companero Roger 
Clemens, tabata nombra den e Report Mitchell pa 
presuntamente a uza HGH, un substancia prohibi 
pa Grandes Ligas. 

Pettitte a admiti hasi esaki, mientras cu Clemens 
ta nenga di a uza substancia prohibi pa mehora 
su rendimento den e veid di wega. 



Atletanan informa con pa defende nan 



mes contra Acoso Sexual 

NA luna di November, na momento cu e Comision Muher y Deporte 
di Comite Olimpico Arubano a organisa su seminario tocante Acoso 
Sexual y Abuso den Deporte, tabata tin varios atleta cu a participa. 
Aunque cu e seminario sigur a duna e atletanan hopi informacion 
tocante acoso sexual den deporte, a keda deseo pa sigui elabora e 
tema mas cu atletanan durante sesionnan di “follow-up”. Durante 
un sesion separa cu atletanan cu a tuma lugar recientemente, fi¬ 
nalmente a cumpli cu e deseo aki y a ofrece nan mas informacion 
y mucho mas practico tocante e tema acoso sexual. Ehercicionan 
practico y sinando nan con pa defende nan mes contra actonan 
cu ta indesea y cu ta hasi dano na nan integridad, e hobennan a 
informa nan mes y a sina conoce nan “limitenan” di comodidad 
mihor. 

Expertonan Ellis Tolsma y Bert Wielenga a dirigi e sesion y a yuda 
e hobennan expresa nan mes, explora kiko ta acceptable y kiko 
no, y en general sina nan tocante e tres “R”nan den e lucha contra 
acoso sexual den deporte: Reconoce, Resisti y Raporta. 

Intencion ta pa Comision Muher y Deporte organisa sesionnan pa 
atletanan mas biaha, tanto pa federacionnan, clubnan deportivo 
of organisacionnan di hobennan. Riba e portret por mira e grupo 
di atletanan, hunto cu Ellis Tolsma y Bert Wielenga. 



Brenchie'sta 
manda un 
pabien grandi 
na su team di 
basketball 

BRENCHIE’S ta duna un pabien grandi na su team di 
basketball cu casi a bolbe sali campeon di A-klas y cu 
despues di un bataya fuerte a sali sub-campeon. Ta un 
placer y un orguyo pa ta e sponsor di RCA Brenchie’s 
Kliphunters Basketball Team. 

Logra bo admision 

IDEFRE ta anuncia cu diasabra 1 di maart proxi- 
mo lo tuma lugar un test di preparatorio pa admi¬ 
sion pa CIOS. CIOS ta un estudio na Hulanda cu 
ta prepara e studiante riba un nivel MBO e mesun 
nivel di EPI pa bira un instructor di deporte. Den 
e estudio aki e studiante por specialisa su mes 
riba tereno di cuido (KIA), comercio (maneha un 
sportshop of fitness center, masahista deportivo) 
of deporte (entrenador di deporte). 

Pa wordo admiti na un CIOS e candidato mester 
pasa un test di admission via IDEFRE. Tur esnan 
cu ta interesa pa pasa e test aki por haya un 
oportunidad pa practica pa esaki diasabra 1 di 
maart 2008. Esaki ta specialmente pa e candidato 
mira kico realmente e mester haci durante e test 
di admision y pa por prepara su mes mas miho 
pa esaki. 

E test preparatorio aki ta cuminsa pa exacta- 
mente 8’or di mainta den Community Pool na 
San Nicolaas pa despues continua den gymzaal 
di Colegio Santa Teresita tambe na San Nicolaas. 


pa CIOS via IDEFRE 

Den landamento lo evalua schoolslag, rugcrawl, 
borstcrawl y enkelvoudige rugslag, tambe landa 
bou di awa. Den deporte lo evalua volleyball y 
basketball y den turnen koprol, handstand, rad¬ 
slag, bulaboky ringzwaaien. Entre 12’ory 12.30 
di merdia lo evalua resultado di e test hunto cu 
e canditatonan. 

Tur esnan cu ta interesa pa participa na e test pre¬ 
paratorio aki mester duna nomber na IDEFRE via 
telefon 5824987. Mirando cu e test ta dura henter 
mainta e alumnonan ta wordo recorda pa bini cu 
algo lihe di come y bebida deportivo. 

IDEFRE kier avisa tur esnan interesa cu gobierno 
di Aruba no ta duna fiansa pa un estudio nivel 
MBO den exterior. CIOS ta nivel MBO cu ta un 
nivel igual cu EPI aki na Aruba. E candidato por 
pidi financiamento pa e estudio di CIOS via IB- 
groep na Hulanda. 

Pa mas informacion tuma contacto cu Jacqueline 
Ponson-van Putten na IDEFRE, telefon 582- 
4987. 






• 

THE CINEMAS AT RENAISSANCE 

• 

N 

FOOL’S GOLD (PG-13) 

M 

m 

da i ly: 4:45 7:05 9:30 



/-/01/1/ SHE MOVIE (PG-13) 

M 

N 

daily: 4:05 6:05 8:05 10:10 


' 

ONE MISSED CALL (PG-'l3) 

m 


daily: 4:15 6:15 

m 


THE BUCKET LIST (PG-13) 

m 

w 

daily: 8:10 10:15 

m 

N 

FIRST SUNDAY (PG-13) 

m 

H 

daily: 4:10 6:10 8:15 10:25 

m 


JUMPER (PG-13) 

m 


daily: 4:00 6:00 8:00 10:05 

M 


NO COUNTRY FOR OLD MEN (Rj 

M 

H 

daily: 4:55 7:20 9:50 

* 

• 

THE CINEMAS AT PASEO 

• 

m 

UNTRACEABLE (PG-13) 


m 

daily: 4:10 6:25 

m 

m 

RAMBO (R) 

m 

m 

daily: 8:35 10:30 

m 


MEET THE SPARTANS (PG-13) 

m 


daily: 4:40 6:40 8:30 10:20 

m 

p 

FIRST SUNDAY (PG-13) 

* 

M 

daily: 4:00 6:20 8:25 10:25 


N 

JUMPER (PG-13) 


N 

daily: 4:20 6:15 8:15 10:15 

m 

* 

FOOL’S GOLD (PG-13) 


N 

daily: 5:00 7:20 9:40 


N 

THERE WILL BE BLOOD (R) 

m 

H 

daily: 4:05 7:10 10:15 

M 


DRIVE IN THE ATRE 



DRIVE-IN WILL BE OPEN FROM THURSDAY TO SUNDAY ONLYlM 

No Country for Old Men mihor pelicula di aha 



DIADOMINGO anochi tabata 
e anochi mas importante pa 
actornan, caminda e premionan 
Oscar a wordo entrega. Hopi 
tabata e speculacionnan, pero 
finalmente e anochi ey e gana- 
dornan a keda conoci. 

E pelicula Golden Compass 
a logra e Oscar pa e mihor 
efectonan visual, mientras cu 
Ratattouille a bai cu e Oscar pa 
e mihor pelicula anima. 

E mihor cortometrahe (live ac¬ 
tion) tabata Le Mozart des Pick- 
pockets y esun anima tabata 
Peter and the Wolf caminda cu 
e ganadora a luci e trahe disena 
pa Percey Yrausquin. 

E pelicula Elizabeth: The Gold¬ 
en Age a bai cu e premio Oscar 
pa e mihor diseno di trahenan. 
Mihor maquiyahe a bai pa e 
pelicula La Vie en Rose. 

Oscar pa e mihor documental 
cortico a bai pa Freeheld y mi¬ 
hor documental tabata Taxi on 
the Dark Side. 

Oscar pa mihor direccion di 
arte a bai pa Sweeney Todd The 
Demon Barber of Fleet Street. 
Mihor musica a bai pa Atone- 
ment y mihor mixing di sonido 
pa The Bourne Ultimatum. 
Mihor pelicula extranhero ta¬ 
bata The Counterfeiters. 

Oscar pa edicion di pelicula a 
bai tambe pa Thee Bourne Ul¬ 
timatum. There Will Be Biood 


a bai cu e Oscar pa mihor cine- 
matografia. No Country for Old 
Men a bai cu e Oscar pa writing 
(adapted screenplay) y Juno pa 
writing (original screenplay). 
Javier Bardem a gana e Oscar pa 
e actor di reparto cu su actua- 
cion den e pelicula No Country 
for Old Men y Tilda Swinton 
di e pelicula Michael Clayton 
a bai cu e Oscar pa mihor actiz 
di reparto. 

Daniel Day-Lewis a ricibi e Os¬ 
car como mihor actor principal 
pa su actuacion den e pelicula 
There Will Be Biood, mientras 
cu Marion Cotillard a ricibi e 
Oscar como mihor actriz prin¬ 
cipal pa su actuacion den La 
Vie en Rose. 

Mihor direccion y mihor peli¬ 
cula a bai pa No Country for 
Old Men. 

E biaha aki contrario na ultimo 
ananan ningun pelicula a logra 
sobresali significativamente 
riba e otronan. No Country for 
Old Men a logra si di bai cu e 
mayor premiacionnan y a keda 
como pelicula di aha. 


- Mainta 

øccratf Aisha 

Nos e-mail: 

noticia@awemainta.com 

Tel: 583-1400 
Fax: 583-1444 


Eddy Murphy y Lindsay Lohan e peor actornan di 2007 


E actornan Lindsay Lohan y 
Eddie Murphy a logra e premia- 
cion di peor actornan di 2007 
den e premionan Razzie, e gran 
parodia di Oscar caminda ta 
premia lo peor di industria cine- 
matografico.Murphy a conquis- 
ta tres di e cuatro categorianan 
pa cual el a wordo nomina. Un 
di nan pae peor actuacion pa su 
comedia ‘Norbit’, cual a wordo 
destroza pa e criticonan.Di su 
banda, Lohan a gana tres pre¬ 
mio Razzies: como peor actriz 


y peor pareha pa e thriller ‘I 
Know Who Killed Me’, pelicula 
dirigi pa Chris Sivertsonen den 
cual el a interpreta un par di 
morocho.E pelicula aki a recibi 
un record di 8 premio, entre 
nan esun di peor pelicula di 
ana. Den edicionnan anterior 
‘Showgirls’ y ‘Battlefield Earth’ 
a acapara siete premio respec- 
tivamente. 

Den e pelicula ‘Iknw Who killed 
Me’, Lohan ta interpreta un ho¬ 
ben cu ta wordo secuestra pa un 


psicopata y tambe un artista di 
striptease. E pelicula tabata un 
di e mayor fracasonan di taqui- 
ya di aha, recaudando 9 miyon 
dollar na henter mundo. 

Di su banda, Murphy a asumi 
e rolnan di tres personahe den 
e comedia ‘Norbit’ cual ta trata 
di e storia di un hoben cu ta 
haya amor den su bida ora e ta 
casa cu un muher cu no ta trate 
hopi bon. E actor ta interpreta 
e protagonista di e pelicula, su 
casa y un personahe di origen 


chines. A pesar di e criticanan, 
e pelicula tabata un exito di 
taquiya, recaudando 158 miyon 
dollar rond mundo.Premionan 
Razzie ta wordo entrega desde 
1980. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Practica di patronahe y faboretismo di tanto AVP como MEP 
A resulta funesto pa Aruba y a trece un kiebra den nos sociedad 


NAN a haci e pober mas pober 
y ta condena e grupo pa keda 
asina tambe, sin speranxa pa 
progreso. 

Despues di 22 aha di nos Status 
Aparte na unda tanto AVP como 
MEP a goberna e pais aki hiba- 
ndo un competencia fuerte pa 
keda of yega na poder. Un com¬ 
petencia na unda practica di pa¬ 
tronahe politico y faboritismo a 
tuma lugar na un manera hopi 
cla. Consecuencia di esaki ta cu 
awe e hoben tin e tendencia di 
escohe pa un padrino politico 
pa haci un carera den bida en- 
bes di escohe pa sigui un estudio 
cu por hasi’e un profisional den 
nos comunidad. 

Consecuencia di patronahe y 
faboritismo ta demotiva henter 


comunidad y muy en especial 
e hoben studiante. E interes 
pa studia a bira mucho menos 
compara cu anteriormente. Nos 
por constata esaki na e resulta- 
donan di examen di tanto MAVO 
como HAVO di ultimo ananan. 
Constantemente departamen- 
tonan concerni eroneamente 
ta cambia e structura di estudio 
pa purba di drecha e resultado 
di examen. 

Mayornan ta precupa y tin hopi 
pregunta sin por haya contesta. 
Nan ta sinti nan mes obliga 
di manda nan yiunan atende 
bijles despues di oranan di scol 
pa asina nan yiu tin un miho 
oportunidad pa haci examen 
cu exito. Un negoshi cu a para 
bira grandi aki na Aruba ulti- 


mamente. Un gasto adicional pa 
mayornan di alrededor Afl 400 
/ luna pa mucha cu ta atende 
scol a bira un necesidad 
Es mas, e ana escolar nobo aki 
ya caba un scol priva a anuncia 
cu lo tin oportunidad pa sigui 
estudio secundario y ta garanti¬ 
sa e nivel di MULO cu nos tabata 
conoce antes. Pa atende e scol 
aki un mayor tin cu paga pa un 
yiu 15.000 florin pa ana. 

E desaroyo aki lo completa 
e kiebro den nos sociedad. E 
distancia entre rico y pober lo 
bira mas grandi. Lo bai distin- 
gui e yiu di obrero for di e yiu 
di capitalista. E futuro promi- 
nentenan den nos comunidad 
no ta depende di e capacidad 
intelectual di e estudiante pero 


principalmente di e capacidad 
financiero di e mayornan. Un 
situacion cu nos conoce den la¬ 
tino America, caminda oportu¬ 
nidad di sigui estudio avansa pa 
un yiu di obrero ta minimal. 
Relato di Fondo Monetario In- 
ternacional ta mustra cu Aruba 
economicamente ta progresa, 
pero ki bal rikesa si ta malgasta 
esaki. Tanto AVP como MEP a 
hiba un maneho iresponsabel 
di finansa publico y apesar di 
nos rikesa nan a hinca nos den 
un debe astronomico di cual 
nos ta paga na interes mas di 
100 miyon pa aha loke ta igual 
cu 275.000 florin pa dia. AVPY 
MEP a mara Aruba na un debe 
inpagabel y ta obliga e pueblo 
den su mayoria pa biba cu lo 


minino mientras cu e dirigen¬ 
tenan di e dos partidonan aki a 
percura pa medio di nan poder 
politico pa nan y un grupito 
rond di nan tin na abundancia. 
Pa colmo MEP ta boga pa un 
independencia na 2011 sin or- 
ganisa un referendum. MEP kier 
obliga e generacion actual pa 
guli loke e generacion anterior a 
escohe na momentonan crucial 
y emocional. Aruba pa medio 
di su Status Aparte a ser libra 
for di e poder di Corsow, awor 
ta momento pa e generacion 
nobo uni nan mes na e fila di e 
lucha contra corupcion guber- 
namental y libra pueblo di e 
mentalidad putri di politiconan 
tradicional. 

Mario Lopez 


Mike de Meza, Parlamentario AVP 

Solamente si Aruba tin un vision alternativo bon argumenta, studia 
y documenta nos lo por enfrenta e crisis mundial di energia 



DIA pa dia e situacion global 
pa cu e crisis den energia ta 
bira mas bisto pa esnan cu no 
diariamente ta envolvi den e 
materia. Calculo y estimacion 
hasi dor di expertonan mundial 
ta indica cu aki 10 pa 15 aha 
e consumo mundial di azeta 
lo aumenta cu 45 prociento y 
e demanda pa electricidad y 
awa potabel lo aumenta cu 55 
prociento. Awor si e produccion 
aumenta abase di datos for di 
ananan nobenta te presente, 
nos lo tin un deficit den candi- 
dad di azeta mas grandi cu nos 
por imagina nos mes, Mike de 


Meza, miembro di Parlamento 
pa fraccion di AVP ta expresa cu 
tono preocupante. 

Tin mas y mas evidente cu azeta 
lo yega su peak balance dentro 
di e siguiente 5 pa 15 aha y 
despues e posible produccion 
lo cuminsa baha significante- 
mente ya cu mundo lo a usa 
mitar di total azeta di prijs baho 
cu mundo tin. 

Despues di e peak aki mundo lo 
conoce e epoca di prijsnan halti- 
simo y for di tur proporcionnan 
a resultado di: 1. relacion in¬ 
verso entre demanda di azeta 
y produccion/disponibilidad 
di azeta y 2. e energia cu un 
mester pa extrae un bari mas for 
di suelo lo surpasa e energia cu 
ta conteni den e mesun bari ey 
di azeta. Na momento cu esaki 
tuma lugar e lo trece impacto- 
nan devastador riba economia 
mundial; esaki lo trece recesion 
mundial, tensionnan interna- 
cional lo aumenta cu gueranan 
potencial, deglobalisacion di 


economianany imbalance gran¬ 
di den awa y coriente. 

Lastima cu pronosticonan cu 
cientificamente ta wordo treci 
dilanti ainda no ta haya e au- 
diencia necesario, de Meza ta 
comenta y ta agrega cu e mesun 
tipo di pronosticonan aki cu ci¬ 
entificamente a wordo anuncia 
den pasado a prueba nan mes 
y bira realidad casi identico cu 
nan pronostico. 

Mike de Meza, parlamentario 
di partido AVP, elaborando riba 
situacion di petroleo cu ta afec- 
tando nos pais directa y indi- 
rectamente, a duna di conoce cu 
atrobe mundialmente prijsnan 
di crudo a aumenta, riba di US$ 
100. Durante e ultimo siete aha 
prijs di crudo a aumenta cu mas 
o menos 400%. Na 2001 e prijs 
average di crudo tabata rond 
di US$ 25 pa bari, awe na 2008 
esaki aumenta y ta riba di US$ 
100 pa bari. 

Tin hopi pronostico cu a wordo 
haci na diferente paisnan dor di 


ehecutivonan y instancianan re- 
conoci na mundo riba e tereno 
petro-industria. Esakinan ta 
pronostica cu e prijs di crudo 
lo aumenta y por yega US$ 125 
te cu US$ 150 pa bari den fu¬ 
turo sercano. Esaki lo causa un 
desastre economico na mundo 
en general y specificamente 
na paisnan cu no ta prepara y 
sigur na paisnan cu ta depende 
di importacion di productonan 
pa nan sobrevivencia. 

Ta asina cu e gran cantidad di 
minananan di azeta cu a wordo 
explota for di principio ta e 
minananan menos complica. 
Awor cu e minanan complica 
mester wordo explota, como 
consecuencia di liquidacion, 
e proceso a bira mucho mas 
compleho y siguir mucho mas 
costoso. E otro causanan cu a 
contribui na e aumento di prijs 
di crudo ta entre otro: consumo 
enorme di productonan petrole- 
ro na China y India, cu ta e dos 
paisnan cu mas habitante na 


mundo. Tambe e tension cu tin 
na mundo entre aigun pais. 
Parlamentario di AVP ta ex¬ 
presa cu si analiza localmente 
e maneho di gobierno awe 
caminda costo di bida ta sigui 
aumenta, e efectonan pa Aruba 
lo bira desastroso. Esaki lo pone 
un peso asina grandi riba nos cu 
e lo manca e economia di Aru¬ 
ba. Na e momento aki gobierno 
di Aruba no tin un maneho riba 
economia ni riba asuntonan 
di energia, como tampoco un 
vision riba e problematica di 
energia mundialmente. Y peor 
ta cu gobierno y e compani- 
anan di utilidad ta keda inverti 
solamente den un direccion cu 
ta e sistema convencional di 
fuel oil. 

Pesey na final Mike de Meza un 
biaha mas ta duna di conoce cu 
solamente si Aruba tin un vision 
alternativo bon argumenta, 
studia y documenta nos lo por 
enfrenta e crisis mundial di en¬ 
ergia, y e mester bin awor! 

John vd Biezen, miembro di AVP 


Pensionado y esnan di menos recurso 
ta sigui sufri na man di gabinete Oduber 



DURANTE e casi 7 ana di 
gobernacion di Gabinete Odu¬ 
ber 3 y 4 Aruba a conoce un sota 
di medidanan y tambe e famoso 
y doloroso BBO cu a causa un 
desastre financiero pa hopi hog- 
arnan di menos recurso. 

Pa hopi tempo integrantenan 
di Gabinete Oduber 4 a difama 
contrincantenan politico usan¬ 
do argumentonan manera: Cos 
ta hopi malo; situacion di Aruba 
ta malo a causa di gobernacion 
anterior; tin hopi debe; y esun 
mas conoci di partido MEP ta: 
Ban tuma medida. E berdad y 
realidad amargo di tur esaki 


Kicoboi ta WflRPAR 

E no ta un secreto cu na Merca tur 
cos ta mas barata cu na Aruba 


Aunke nos no po trece awa y coriente 
hopi, pero hopi otro cos si! 



tuma contacto cu nos 
awe mes, bishita 
nos online of djis 
manda nos un email 
y nos ta cla pa servibo 


ta cu hopi hende a wordo ma- 
nipula y gana pa asina saca 
probecho for di nan, usando e 
placa recauda di tur e diferente 
medida nan y e BBO pa asina 
nombra alrededor di 1500 amb- 
tenaar politicamente cu e re- 
spectivo 1500 salarionan nobo. 

Tambe e placa recauda di e me¬ 
didanan a bai entre otro pa paga 
diferente abogado entre otro, 
Omo di Minister Swaen, ruman 
di Minister di Justicia, Rudy 
Croes. E suma pa pago di huur- 
mento di edificio perteneciente 
gran parti na ruman di Min¬ 
ister di Hsticia y esnan hopi 
serca di parlamentarionan y 
ministernan di MEP a wordo 
aumenta. Con nos por sa? 

Cada biaha cu Gabinete Oduber 
introduci un medida nos por 
spera mas nombracion politico 
of spera mas aumento di huur- 
mento di edificionan. Un ta liga 
cu e otro. Durante diferente 
gobernacionan di signatura di 
MEP e mesun storia ta ripiti: 
Tuma medida y nombramento 
politico na gran cantidad. Y 
na momento cu partido AVP 
tabata tuma gobernacion over 
e tabata kita tur e medidanan 
implementa door di partido 
MEP. Pueblo di Aruba ya no 
ta sucumbi mas pa mentiranan 
politico cu e proposito pa hunga 
cu sentimento e inteligencia di 
simpatisante nan. 

Si berdad Gabinete Oduber 
tabata tin pueblo di Aruba 
na pecho, e lo no a nombra 
1500 hende extra politicamente 
den aparato gubernamental ni 
tampoco lo ta sigui beneficia 
rumanan di mandatarionan cu 
placa di huurmento di edificio 


cu consecuencia cu mester tuma 
medida pa paga e salarionan 
nobo aki y tambe e mobilario 
necesario pa e 1500 ambtenaar 
extra aki. Gabinete Oduber 4 ta 
parce di no tin consenshi ni du¬ 
ele ora ta malgasta y mal usa e 
placa recauda di e diferente me¬ 
didanan cu e mesun Gabinete 
aki a implementa. Cu ki cara y 
argumentonan gobernantenan 
y parlamentarionan di Gabinete 
Oduber 4 lo bai bishita cas du¬ 
rante siguiente campana? 

Ki splicacion por duna e pen- 
sionadonan y esnan cu ta cobra 
salario minimo y onderstand 
na momento cu nan puntra: 
Pakiko boso no por a usa e placa 
recauda di BBO y otro medi¬ 
danan pa drecha cuido medico 
y asina por haya e remedinan 
bek cu a wordo kita for di nos? 

Pakiko boso no por a inverti e 
placa cu boso a kita for di nos pa 
aumenta e seguridad y bienes- 
tar di nos pais? Pakiko no por a 
inverti e placa aki pa enseyansa 
y drecha e schoolnan cu ta den 
un estado deplorabel? Pakiko 
boso a usa mi placa pa paga pa 
traha un brug di 600 mil florin 
pa un proyecto familiar di Min¬ 
ister Marisol Lopez Tromp? Pa 
ki motibo boso no a usa e placa 
cu boso a ranca for di nos pa 
asina hisa onderstand cu ne? 
Esaki nan ta aigun reaccion cu 
por spera di pueblo di Aruba 
cu ya no ta kere den storianan 
di fantasia. Partido AVP tin un 
compromiso no di solamente 
reduci y después kita e BBO por 
completo, pero tambe di drecha 
e status social y calidad di bida 
di hogarnan aki na Aruba y sigur 
di esnan di menos recurso. 


Mamta 

é corøtch J/lofco 

Tel: 583-1400 Fax: 583-1044 

Biblioteca San Nicolas a habri su portanan na YMCA San Nicolas 

Miembronan di biblioteca San Nicolas no ta paga but 



| 



BIBLIOTECA San Nicolas a 
habri su porta bek pa publico 
y ta brinda e servicio di presta 
buki na publico manera custum- 
ber. Miembronan di biblioteca 
cu a keda cu buki na cas por 
bai entrega nan trankilamente 
sin preocupa cu mester paga 
but. Biblioteca San Nicolas 
ta situa, temporalmente, den 
edificio di YMCA San Nicolas 
cu ta keda banda di Joe Laveist 
Sportpark. 


Pa hopi dia miembronan di 
biblioteca San Nicolas no por a 
haci uso di nan facilidad. Pero 
esaki ta tras di lomba mientras 
cu renovacion di e edificio bieu 
a cuminsa awor. Gerente di 
Biblioteca Nacional Aruba ta 
consciente cu esaki tabata un 
situacion hopi fastioso pa su 
miembronan. Pesei no ta cobra 
but riba e bukinan cu a keda na 
cas tur e dianan cu e biblioteca 
a keda sera. Ta spera cu tur e 


miembronan ta haya nan ca- 
minda pa e facilidad temporario 
na YMCA. 

Biblioteca Nacional Aruba ta 
contento cu por sigui duna un 
bon servicio na San Nicolas. 
YMCA ta cerca di hopi scol y 
sigur hopi studiante lo por yega 
eynan pa haci uso di e facilidad- 
nan cu Biblioteca tin pa ofrece. 
Haci bo biblioteca un bishita. 
Tur hende ta bon bini. 



Mike de Meza ta patronisa buki pa tur scol di pariba di brug & Sta Cruz 





INGENIERO Mike de Meza a 
haci entrega di un total di 200 
buki di autor Yolanda Croes 
na tur scol secundario Pariba 
di Brug y Sta Cruz. Acompana 
pa e autor, e patrocinador gen¬ 
eroso aki a haci entrega di e 
novelanan skirbi na Papia- 
mento “Acompana pa un Angel, 
“Unda bo ta Mami” y “Perdi riba 
lama” na e siguiente scolnan 
di Pariba di Brug: EPB-San 
Nicolas, Filomena College y 


Abraham de Veer Mavo. Tambe 
Sr. Mike di Meza a patronisa 
buki di Yolanda Croes pa e 
scolnan di EPB-Sta Cruz y San 
Antonius College na Sta Cruz. 
Den nomber di e cabesantenan 
y docentenan di Papiamento di 
e respectivo scolnan y sigur no 
na delaster lugar den nomber di 
e alumnonan, e escritora kier a 
gradici sr Mike de Meza pa su 
tremendo aporte na su Cam- 
pana pa Promove Lesamento 


na Aruba. Tur scol a expresa 
nan preocupacion pa e falta 
grandi di buki na Papiamento 
pa e studiantenan cu tin di lesa 
Papiamento pa nan examen y 
a ricibi e donacion aki cu brasa 
habri. Riba e combinacion di 
potret, por aprecia momento 
cu Mike de Meza y Yolanda 
Croes ta entrega e bukinan na 
e cabesante y docentenan di 
Papiamento di e scolnan ariba 
menciona. 

Tremendo ambiente 
Concierto Dominical 

Scirbi pa Ruthy “Lady Ruth” Vrieswijk-Bergen 


TABATA un diadomingo 
super dushi atrobe, na Man- 
chebo French Steak House, 
cu un otro concierto domini¬ 
cal unico. Cu tur e stulnan 
ocupa, y cu bistå y curason 
fiha y inspira. 

Un publico grandi, cu a di- 
sfruta di e dushi ambiente 
crea pa e artistanan talentoso 
e mainta y merdia aki. Mi no 
lo bai relata en detayes tur 
e artistanan, ya mi a yega di 
scirbi y menciona varios di 
nan con bunita nan presenta- 
cion ta. Simplemente mi kier 
focus awe ariba e North Steel 
Orchestra cu a causa hopi, 
pero hopi furorrr !!, ( mi ta 
spera cu mi tin nan nomber di 
grupo corecto - Por ta Noord 
Steelpan Orchestra ? ) Y e 
cantanenan Ruth (No no ami, 
pero un di mi tocayonan) y 
Elizabeth Pope, kendenan a 
canta asina bunita cu asina 
hopi sintimento Un mainta/ 
merdia hopi varia, cu tokenan 
clasico di piano y fluit, bolter 
over na steelpan y termina 
cu un grupo di musiconan 
tocando musica jazz. “Go 
with the flow” den e subida y 

bahadanan . 

Amantenan di baile a los e 
pianan hopi, no un tiki, pero 
hopi, ariba e dushi ritmo y 
melodianan contagioso di 
e steelpan orchestra aki, cu 
planes na caminda pa ofrece 
y comparti nan talentonan 
di curason cu mas hende y 
na mas ocasion. Aki mi tin cu 
menciona e artista escritor y 
poeta Gwendy Sneek como 
un fantastico bailado riba 
pista cu e conocido DJ y of 
presentador di su programa 
radial, esta un colega y amigo 
Vie. No por a falta e segundo 
hymno nacional di Aruba, un 
di e regalonan di mas precioso 
cu nos tata di cultura Padu a 
duna su pueblo hopi pero hopi 
ana pasa, dedica cu hopi amor 


na su bunita esposa Daisy dfm, 
y cu te awe ta impacta, cada 
biaha di nobo atrobe, ora bo 
tendele ora e wordo toca pa 
cualquier instrumento of ora 
bo mes forma parti di e coro 
grandi forma pa e publico 
presenta na e momento ei, 
esta, e cancion inmortal: ”Abo 
so”. Ta un gozo, simplemente 
“Joy” pa sinti tanto amor 
expresa pa voznan y curason- 
nan uni na e momentonan 
ei. E steelpan a toca tambe e 
cancion di Rudy Plaate “Toch 
mi sa” , pero cu nan a titule 
como “Bo mirada”...algo cu 
a sona un tiki strano den mi 
oreanan. Quizas ta asina ta e 
nomber di e cancion aki, anto 
ami a kere pa ananan largo cu 
ta “Toch mi sa “. Of nan tin e 
nomber robez.? 

No, mi no ta bai coba den 
ningun fundeshi pa haya sa, 
bisami ora nos topa atrobe na 
un di nos actividadnan cul- 
tural dushi yen di ambiente. 
Thank you “Elizabeth” for 
dedicating that beautiful song 
to Ruthy and Jackson! (and to 
your beautiful mom and sister 
Shirley). It was fabulous ! Y 
....danki na mi gran amigo 
di tur tempo, e caballero Cal¬ 
vin Jackson pa a comparti 
un wals cu mi, ariba e pista 
alegre, y tambe pa a comparti 
e duuuushi calypso, cu zjeito 
y cu style ! Nos a goz’e all the 
way!!! 

Un bunita diadomingo atrobe, 
bon guia pa e maestra di cer¬ 
emonia elegante, cu su mesun 
zwainan sofistica ariba pista, 
Joyce Pereira. E soundsystem 
tabata tremendo manera ta e 
custumber y e servicio “di kita 
sombre”, atento y cu caranan 
contento. Berdad....Sr. Ike 
Cohen (dfm) no tei mas den 
carni, pero su amor pa e cul¬ 
tura di Aruba, y su hendenan 
talentoso lo keda semper 
serca di nos curazon! Rita. 


it was more than a beautiful 
concert, it was beauty in the 
hearts! Pabien na tur cu di un 
of otro forma a forma parti di e 
gran diadomingo aki.!! 

Y....last but not least..”Mama 

Alva”.danki pa e palabran- 

an y consehonan yen di sabi- 
duria!! 


Poesia 

Carlos, Edna , Edgard , 
Sorayma i Carlwyn Britten ta 
dedica e poesia aki na nan suegra 
, mama i wela stima Sra. Guanita 
Trimon-Tromp q.e.p.d. cu a bai 
descansa den Reino di Senjor. 

" MAMANITA." 

Tur diadomingo tempran 
Mamanita ta move man 
drentando den cushina 
pa prepara su euminda 
un weya grandi di sopi 
ta cla pa euminsa ricibi 
su yiunan i rumannan 
pa disfruta loke pa nan 
mamanita a bin prepara 
e cas tajena pa hunga 
domino como divertishon 
nos welo jen atenshon 
ta brinda su admirashon 
asina nos tambe a gosa 
di nos wela i welo stima 
cu awe hunto ta encontra 
den e Paraiso Divino . 

scirbi pa : Omaira I.Rodriguez- 
Britten 


Homber ta rabia como cu e 
no ta contento cu resultado 
di dokter 


POLI ta yama polis diadomingo atardi 4’or, pa un paciente 
fastioso y no kier bai di poli, despues cu el a haya tratamento. 
Ora cu polis a yega nan ta haya informacion cu un persona a bin 
pa tratamento y despues cu dokter a caba di trate, el a rabia y 
bira onbeschoft, como cu e no a keda contento cu e resultado 
di e dokter. 

Ora cu polis a yega e no tabata mas na poli. Polis a bai y na camin¬ 
da ta topa cu e homber R.A.B.T. naci na Aruba di 43 ana, kende 
ta bisa polis cu e tabata esun cu tabata haci fastioso na poli. 

El a declara n’e polis cu e tabata envolvi den un bringamento y a 
haya golpi na su schouder. El a bin poli pa tratamento, y ta sinti 
hopi dolor. Awor dokter ta bise cu e no tin nada. Polis a dicidi 
di hibe y bahe na shelter, pa evita cu e lo bolbe bai poli y causa 
problema. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


“Cerca Dios so mi alma ta na pas, 
ta di dje E mi salbacion ta bini. ” 

Ps. 62:1 

Cu inmenso tristeza na nos curazon, nos ta participa cu a fayece 
cristianamente na Hulanda: 



Omar Alwin Geerman 


24 mei 1950 - 25 februari 2008 


Na nomber di su: 

esposa: 

yiunan: 


Diny Geerman-Schuite 
Natasha Geerman y Fritz 
Omaira Geerman y Soyan 
nieta y nietonan: Chicco, Luca, Senna, 
rumannan: Helouisa “Loetje” van Wilgen 

Carlito Werleman y famia 
Henk y Carmen Russel y famia 
Hugo Geerman y famia 
Omelia Geerman y famia 
Hubert y Gerda Giel y famia na Hulanda 
swa y eunanan: Hillie Schuite, Willemijn Schuite, Hans Schuite 
mihor amigonan: Freddy Lacle 

Giovanni Ragunath 

famia: Russel, Geerman, van Wilgen, Giel, Werleman, 

Dirksz, Bello, Ragunath, Kelly, Sussenbach, Hodge, Hart y demas 
famia na Hulanda, Merca 

Acto di cremacion ta tuma lugar diabierna 29 februari 2008 na 
Enshede, Hulanda, 

Alavez nos kier a in vita pa tres santo sacrificio di misa pa 7’or di 
anochi: 

-diasabra 1 di maart 2008 na Misa San Francisco 
-diadomingo 2 maart 2008 na Misa San Francisco 
-diamars 4 maart 2008 na Kapel di Madiki 


Adres pa condolencia na Aruba: Caya Frére Stanislas 20-G 

Diaranzon 27 di Februari di Tor pa 9'or di anochi 


Adres pa corespondencia na Hulanda: Demmerskamp 37 

7524 CM Lonneke 

Homber a bai 
laga cas pa 
senora cu a 
yega cas bou 
su awa 

POLIS ta bai diasabra anochi, 
11.30 na un cas den Pitastraat, 
unda e homber A.R.V. naci na 
Colombia di 48 aha a pidi asis- 
tencia, debi cu su casa B.R.V. 
naci na Colombia di 41 aha, a 
yega cas bou su awa y tabata 
haci basta fastioso. El a hasta 
dal e homber. 

E homber a defende su mes 
basta biaha, pero al fin a dicidi 
di bai na cas di bisina, asina e 
por yama polis pa bin papia cu 
madam. Ora cu polis a yega nan 
a mira enberdad cu e senora 
tabata burachi, y a purba na 
papia cune, pero e no tabata 
razona cu nada. 

E homber a bisa polis cu pa 
no tin mas problema el ta bai 
drumi otro caminda. 

Chofer sin 
ningun papel, ta 
trata 

onbeschoft 
contra polis 

POLIS durante patruya dia- 
domingo mainta pa un 9.15, 
ta mira e auto A-50744 mal 
para den Rembrandstraat y ta 
strobando trafico. Polis a para 
pa controla un ke otro, pa mira 
kende t’e chofer. 

Polis ta mira e hoben R.E.E.N, 
naci na Hulanda di 22 aha, 
para n’e otro banda di camin¬ 
da. Ora cu el a mira polis, el a 
grita nan, si nan no tin nada di 
haci, awe ta diadomingo. 

Polis a hala su atencion pa su 
comportacion y a puntra pa e 
papelnan di e auto. 

E hoben, no tabatin ningun 
papel di e auto. Ora cu polis 
a bai controla a resulta cu e 
number no tabata cuadra cu 
e auto tampoco. Polis a takel 
e auto hibe warda, y R.E.E.N 
a haya un boet. 


Polis a logra pone man 
riba chofer cu a causa 
hit and run 

POLIS durante patruya diadomingo madruga mas o menos 2’or, 
ta mira banda di La Linda den Caya Betico Croes, e auto numera 
A-41466 coriendo zig-zag riba caminda. Polis a nota cu e chofer 
lo tabata bou di influencia di alcohol, y a duna un sehal p’e para, 
pero e chofer no a haci caso y a sigui core trankiel di dje. 

Polis a drenta den contacto cu Central di Polis, cu a bisa nan cu 
e auto ei, tabata envolvi den un dalmento na altura di Mai Store. 
Mesora polis a sigui su tras y a haci tur lo posibel pa nan por para 
e auto. 

El a sigui core y polis a logra pare te den Columbusstraat, na al¬ 
tura di Checkpoint Colour. E chofer, J.G.G.N. naci na Venezuela, 
tabata basta burachi. Polis a detene y a hibe warda, na unda el a 
haya un cuarto gratis. 

I*-! Mementomori Funeral Home N.V. 

i] $ få Yolanda - Leo - Eugene 

til Tel: 5833358 - Fax: 5837711 

“ Senor ta mi wardador, mi no tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe hana forsa. ” 

Ps. 23:1,2,3 

Cu hopi triteza, pero conforme cu boluntad di Dios, nos ta anuncia 
fayecimento inespera di: 


r' 



Crescencia Orman 

mihor conoci como: “Crisi ” 

Na nomber di su: 

ruman: Theodoro y Haidia Orman-Blom 

sobrino y sobrinanan:Theo y Nelly Orman y famia 
Kenny y Mayra Orman y famia 
Mayra y Rochi Maduro y famia 
Suzette Orman 

Margareth y Azar Hussein-Orman y famia 
Myrna Orman y famia 
omo: Boes Orman 

tanta: Juanita Orman 

primo stima: Sergento Pascual Ras y famia na Merca 

mihor amigo di cas: Mario Francisco Quandt 

Mai Tromp y famiaprimo y primanan, comer y 
compernan, ihanan, amiganan di cas 
famia: Orman, Blom, Ras, Lopez, v. Cleef, Arens, Hiil, 

Gil, de Cuba, Matos, Maduro, Croes, Chundro, Dirks, Quandt, Hoek, 
Tromp, Sofia, Lacle, Faro, Helder, van Gelden, Jandor, Kelkboom, 
Monah, Dirksz, Olivir, Pieternella, Zievinger, Thomas, Koolman, 
Sievinger, Holsman, Martes, Dania, Swaen, Sevinger, Quant, Cornelie, 
Matheo, Lambertus, Ridderstap, Colina, Martinez, Rojas, Pourier, 
Geerman y demas famia ta invita tur amigo, bisina, conoci y compa- 
neronan di oracion pa asisti na e acto di entiero cual ta tuma lugar 
diaranson 27 di februari 2008 pa 11'or di mainta saliendo for di 
Misa San Francisco pa santana catolico den Caya Ernesto 
Petronia. E resto mortal lo ta reposa for di 9'or di mainta den Misa San 
Francisco na Oranjestad 

Nos ta lamenta cu despues di entiero nos no por ricibi bishita di 
condolencia na cas. 

Despensa nos si den momentonan di nos tristesa nos por a lubida un of 
otro famia. 

Mementomori Funeral Home N.V 

Yolanda - Leo - Eugene 

Tel: 5833358 - Fax: 5837711 

| 


Cu inmenso tristesa na nos curazon y agradecido pa tur loke e la 
significa y haci pa nos, nos ta participa fayecimento di: 





Sr. Eduardo Jesus Lanoy 

Mihor conoci como: Eduardo of Lalo 
Na nomber di su yiunan: 

Bernardo A. “Ronnie” Lanoy y Marushka C. Lanoy-Rumay 
Maria A. Weert-Lanoy y Victor Weert 
Ana Isabel Lanoy 
Sandra R. Lanoy 
Nieto y nieta: 

Raissa C. M. Lanoy 
Christopher A. Lanoy 

Suegra: 

Sra. Idith F. Ro sario y famia 
Rumannan na Venezuela: 

Carmen Guanipa y yiunan 
Marina Guanipa y yiunan 
Rumannan na Aruba: 

Sra. viuda Virginia Tromp-Lanoy 
Agnes Lanoy y yiu 
Albertina Lanoy y yiunan 
Swa y Cunanan: 

Sra. viuda Petra Beatrix Henriquez y famia 
Maria y Alej andro Koolman y famia 
Reyneta y Jacobo Wouters y famia 
Sra. viuda Olga Schwengle-Rasmijn y famia 
Sra. viuda Veneranda Lanoy-Kock y famia 
Sr. Angel Milian y famia na Venezuela 

Omo na Venezuela: Ely Puyosa y famia 

Tanta na Venezuela: Nicolasa Puyosa-Irausquin y famia 

Sobrino y sobrinanan na Aruba y Venezuela 

Amigonan di cas: 

Margarita y Edwin Maduro y famia 
Agnes Henriquez y famia 
Maiky y Zuri Wouters 
Jazmin Ruiz y famia na Colombia 

Staff y personal y companeronan di Huize Maristella 
Su ex coleganan y amigonan di Victoria Bottling Company 

Y demas famianan: Lanoy, Guanipa, Schwengle, Henriquez, Koolman, 
Wouters, Wever, Kock, Rumay, Rosario, De Cuba, Satornilia, Arends, 
Weert, Ventura, Catari, Milian, Cornelie, Webb, Greaux, Winterdaal, 
Maduro, Boezem y Puyosa ta invita tur amigo, famia y conocirnan pa 
asisti na e acto di entiero, cual lo tuma lugar Diamars 26 di Februari 
2008 pa 4.00 di atardi, saliendo for di misa Sagrado Corazon pa 
santana Catolico na Savaneta. 

E resto mortal lo ta reposa for di 2:00 di atardi den Misa Sagrado 
Corazon na Savaneta. 

Dia pa condolencia: Diadomingo 24 

Horario: 7:00 PM pa 9:00 PM. 

Adres pa Condolencia: Mementomori Funeral Home na Arendstraat, 
Oranjestad. 

Nos ta lamenta cu despues di entiero nos no por risibi bishita di 
condolencia na cas. 

Nos kier pidi nos disculpa si nos por a lubida un of otro famia den nos 
tristeza. 

Animal Rishts 

EMERGENCY PHONE NUMBERS 

Veterinary Services: 585 0400 Pick up of injured animals or 

animals to be euthanized 

Contreras Veterinary: 587 0917, 587 4467, 993 0404 

Wayaca Clinic: 582 1720 

Weekend emergency: 911 Advise which doctor on call 

Animal Shelter: 582 1623 Last resort 

Serlimar: 584 5080, 584 6152, 584 6456 Pick up dead animals 

We save, we care, we educate! 





B&P/ INTERFACE ARUBA N.V 

TRAINING AND CONSULTANCY 


We are pleased to announce our training Schedule for the month of February 2008. 
We can also provide these training sessions as, customized In-Company training. 

► Handling Customers Complaints (starting Feb. is) 

► Notuleren (Starting Feb. 25) 

► Practical Management (starting March 4> 

► Human Resource Management (Starting March 6) 

► Secretarial Management (starting April 2 ) 

► Labor Law in Aruba (starting April 2 ) 

► Telephone Behavior (starting April 8) 

For additional information and registration piease contact us at 
Telephone 594-5533 / 587-7850 or Fax number 587-6011. 

Email: bpinterfaceaua @ setarnet.aw Web Site: www.bpinterface.com 



UPGRADING PEOPLE IS OUR BUSINESS ! 


Bo ta gusta lesa? 
Participa den un 
Bookclub na 
biblioteca 


BIBLIOTECA na Playa tin diferente bookclubs, gruponan chikito 
di personanan cu ta gusta lesa y combersa riba e buki cu a lesa. 
E grupo ta scohe un buki cu nan tin gana di lesa. Despues ta bini 
hunto pa combersa riba e storia, e tema, e estilo di skirbi y otro 
aspectonan di e buki den un ambiente ameno. Actualmente ta bu- 


LOTTO 

FLORIDA 

Awe Na 

7430734 


scando mas miembro pa un di e 
book clubs di adulto. E actividad 
aki ta tuma lugar parti mainta, 
un ora y mei asina, un vez pa 
luna. Ta invita personanan in- 
teresa pa participa yama biblio¬ 
teca y laga nomber y number di 
telefon cu Gina, na # 582 1580 
of manda un e-mail na info@ 
bibliotecanacional.aw 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

Servicio pa Comunidad 

|Telefon di Emergencia|~ 


Number di emergencia 911 

Polis 

100 

Brandweer 

582-1108 

Ambulance Oi'stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


I Botica na Warda ■ 

Pabou di Brug: Botica Paradera 
Pariba di Brug: Botica 

h Dokter na Warda m 

Pabou di Brug: Dr. Samuels 
Pariba di Brug: Dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis I 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 

S.O.S. Teleayudo 

583-1190 


EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
Dl RECTOR: Victor iTokoi Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Libertad y respet 

Un hende a yega di bisa cu si bo ta stima algo masha 
hopi mes, lag'e bai. Si e bin bek serca bo, e ta dibo pa 
bida largo. Si e no bin bek, pa cuminsa nunca e tabata 
dibo. 

Ora ta trata di relacionnan romantico, aigun individual 
ta bira asina motiva pa haya un hende pa stima cu nan 
ta cuminsa viola principionan bon conoci di libertad y 
respet den interaccion humano. Esey ta mescos cu 
apunta un slang di awa riba un candela. 

Mi a tende di un hoben cu tabata determina pa gana e 
afecto di un chick cu te hasta a yega di nenga pa top'e. 
E yoncuman a dicidi cu e caminda pa corazon di e 
chick ta pa medio di post, asina ta, e'la cuminsa scirbi 
carta tur dia. Ora e no haya contesta e ta aumenta su 
frequencia te cu 3 nota cada 24 ora. Na tur e'la scirbi 
mas di 700 carta, y como resultado di esey, e chick a 
casa cu e partido di carta. 

T'asina e sistema ta traha. Aparenta demasiado 
ansioso y demasiado disponibel, por cierto ta aleha 
hende envez di atrae nan den un relacion di 
compromiso. 

Amor romantico ta un di e esfuerzonan raro humano 
cu tin miho exito ora e ta requeri menos energia. Y 
corda cu respet ta prome cu amor, y cu relacionnan 
constantemente ta worde poni na prueba pa 
amantenan cauteloso cu ta gusta grawata e haas 
prome cu nan guli e anzué. 



Guyabastraat 4, Dakota Tel: 582 4748 



BO CONECCI ON CU M ERCA 

SHOP ONLINE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 



Pa mas informacion yama 

583-2459 of 583-0631 

Dakota Shopping Paradise-Amandelstraatl 


Må, 


Animal ’Rights Aruba 

EMERGENCY PHONE NUMBERS 

Veterinary Services: 585 0400 Pick up of injured animals or 

animals to be euthanized 

Contreras Veterinary: 587 0917,587 4467,993 0404 

Wayaca Clinic: 582 1720 

Weekend emergency: 911 Advise which doctor on call 

Animal Shelter: 582 1623 Last resort 

Serlimar: 584 5080,584 6152,584 6456 Pick up dead animals 

We save, we care, we educate! 



PA TUR FIESTA 
PA MUCHA 

YAMA 

5923523 / 5838769 


TIPO Dl CAMBIO OFICIAL 

Valido pa 26 Febr 2008 


Placa Extranhero 

Bark Papaen 

VUsseteri Cheque 

RasChequeen 

OÆrBoekingen 

Bala 

na 

Pitiico 

US Dollar 

1.77 

178 

1.80 

CAN Dollar 

1.75 

1.77 

179 

Engelse Pond Sterling 

3.44 

3.49 

355 

ZAitseræ Frank per CHF. 100 

163.28 

164.00 

164.80 

NedArt GUden per ANG. 100 

9600 

100.00 biljetten 100.20 
<±ig/overbciekiru 100.00 

J apanæyen perj PY. 10.000 

163.74 

165.24 

16699 

Elid pa-XEU. 100 

26151 

263.90 

26655 



Provision di Devisa 1.3% 
Segun artic ulo 12 di Afkondigingsblad 
di Aruba 1991nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 1 

Horoschoop 

Aries 21 Mrt - 20 Apr 

Bo finanzanan lo lanta y lo bo goza 
di mayor libertad personal. Lo bo por haci 
aigun gasto y regala bo mes algo cu pa hopi 
tempo pasa bo lo kier tin. 

aUrø 21 Apr - 20 Mei 

Un superior tin un influencia 
desagradabel den bo awe, bo mester ta mas 
firme y lague sa loke bo ta opina. 

Geminis 21 Mei-20Jun 

Wak rond di bo y descubri si tin 
alternativanan na bo patronchi scohi. Lo bo 
wak cu si! 

Cancer 21 jun-20jui 

Bo condicion economico ta mantene 
y panorama a largo plazo ta saludabel y lo 
yudabo na considera posibel cambionan di 
carera cu un optica mas serio. 

fåk Leo 21 Jul - 20 Aug 
ip Ora bo papia cu otronan riba 
bo plannan, sononan, speranzanan y 
inseguridadnan bo ta haciendo algo util na 
fabor di adopta un enfoke corecto den e 
periodo dificil aki di transicion. 

J Virgo 21 Aug-20Sep 

Awe ta bo ultimo chens di realiza e 
proyeeto cu bo ta stima y cu a forma parti di 
bo sononan pa hopi tempo. 

Libra 21 sep-2ookt 

Un decision importante relaciona 
cu propiedad por tin un gran impacto den 
finanzas. Bo mester bai na fondo pa e 
proyeeto realiza. 

t Scorpio 21 okt - 20 nov 

Frustracion of inseguridad den bida 
profesional ta bira evidente. E causanan mas 
profundo di e sentimentonan ey ta refleha 
den bo sononan. 

Sagitario 21 n ov - 20 Dec 

jyS Bo a bin ta prepara pa un decision 
importante. No pura y si ainda bo no ta sigur, 
pidi mas informacion. 

Capricornio 21 Dec 20j an 

■P^ Planetanan ta duna un push na 
bo carera, nan ta na bo banda y lo yudabo 
actua. 

Aquarius21jan 20Feb 

Bo por haci plannan fascinante di 
biahe si bo uni cu un amigo of colega y ta 
planea un biahe hunto. 

PiSCiS 21 Feb-20Mar 

Wjjr Bon dia pa placa di spaar, asuntonan 
di propiedadnan. Sigur e decisionnan cu 
wordo tuma den e areanan ey lo duna nan 
dividendonan mas laat. 

1 E Potret di Dia 

noticia@awemainta.com II 



Sydney, AUSTRALIA: E crucero Queen Victoria ta mara serca di e Harbour Bridge na Sydney. Miles di hende a bay Sydney Harbour 
pa mira e crucero Queen Elizabeth 2 riba su ultimo biahe pa Australia pasa banda di su barco ruman nobo, E queen Victoria. 


Executive Director di Anså McAl 
Group serca Minister President 



DIABIERNA merdia Minister 
President sr. Nelson Oduber 
a ricibi bishita di e Executive 
Director di Anså McAl Group di 
Trinidad, esta sr. Gregory Hiil. 


E compania Anså McAl ya tin 
125 ana di existencia y tin 
un gran cantidad negoshi na 
Trinidad. 

Sr. Gregory Hili, kende den 


pasado tabata un ehecutivo 
halto den e banco RBTT, a reuni 
tambe cu Minister di Finanza 
Nilo Swaen, Banco Central y 
AIB.Meta di su bishita serca 


Minister President Oduber ta pa 
mustra riba e disponibilidad di 
Anså McAl Group pa coopera y 
yuda den fortificacion di e desa- 
royo economico di pais Aruba. 


Nos Mundo Loco 


E caida di e 
ladron romantico 

Un ladron romantico cu a enamora 
di e cahera di e oficina di post cu e a 
atraca a ser gara despues cu e a bay 
back pa puntra pa un date. 

Bruno Perez di 31 ana, a forza Lucia 
Marcelo di 21 di dune tur e placa cu 
un arma di candela na e oficina di 
post na Geneoa, pero no por a sake 
for di sake di su cabez. 

Dus e dia siguiente ela cumpra un 
aregloa grandi di flor cu parti di e 
placa cu ela horta, y a regresa na e 
escena di crimen pa pidi disculpa y 
pidi e mucha muher pa un date. 

Pero su amor a mantene ta papia 
mientras ela activa un alarma silen- 
cioso cu ta conecta cu e warda di 
polis, y ela ser aresta aigun minuut 
despues. 

Un vocero di polis a bisa:” Ta parce 
cu e no por a resisti di regresa y pidie 
pa e sali cune, aunke cu e tabata sa 
e risico.” 

Avion a cay den 
jardin di cas 

Un pareha anciano cu tabatin un 
escape di suerte ora un avion a cay 
den nan jardin a bisa e pilot “Tanki 
pa e bishita.” 

Eileen Watling di 71 y su casa Alfie di 
83 aha tabata cla pa mira un pelicula 
na tv ora un avion liher Cessna cu 2 
pasahero a baha den nan jardin. 

E senora a bisa: “ E pelicula a caba 
di cuminsa 2 minuut promer ora cu 
henter e cas a cuminsa sacudi y 
tabatin un sonido cu a parce como 
un explosion." 

"INmediatamente mi a pensa cu un 
mata a cay riba e wayanan di coriente 
pasobro no tabatin coriente na cas. 
Un homber a core yega na nos porta 
y a bisa cu un avion a caba di pasa 
over di su auto y cu ela cay den 
nos jardin.” 

"E piloto a sali tambaleando cu 
sanger na su cabez y su pasahero a 
sigui cubri na fuel. Ainda mi ta pensa 
con e avion a yega eynan pero e ta 
un toke bunita den e jardin awor.” 

Prome programa radial di AVP ta poniendo 
atencion na e situacion precario den pueblo 



DIADOMINGO ultimo parti¬ 
do AVP a reanuda su programa 
radial di tur siman. E programa 
a wordo transmiti for di cas 
di famia Reina na Piedra Plat 
y a crea un ambiente ameno 
na Piedra Plat 30. Presente di 
partido AVP tabata miembro di 
fraccion di AVP den Parlamento 
di Aruba, Alexander Tromp y 
miembronan di partido, Cal- 
risca Velasquez y John van der 
Biezen. 

Clarisca Velasquez a habri e 
programa splicando cu tin 
un incertidumbre grandi den 
pueblo ultimamente. Sigur si 
mira loke ta pasando cu AZV 
y tambe un djies cu Serlimar. 
E problema segun e candidata 
di AVP ta cu e gobierno aki, 
hunto cu e 11 miembronan 
di Staten di MEP, no ta serio 
den nan maneho y ta hasi uso 
di recursonan di pais Aruba 
pa favorece asuntonan cu no 
ta na beneficio di nos pais. Di 
otro banda Clarisca Velasquez 
a mustra cu AVP si ta hopi serio 
den nan trabou, pasobra nan no 
ta opone e maneho di gobierno 


di MEP djies pa opone. Prueba 
di esaki ta e amienda cu partido 
AVP a presenta den tratamento 
di presupuesto di aha 2007 di 
pais Aruba. Den e tratamento di 
presupuesto di e aha siguiente 
di pais Aruba, partido AVP a bay 
mas leu ainda y a presenta un 
presupuesto alternativo. Asina 
e partido a mustra cu e no ta 
djies papia pa papia, si no ta 
presenta con nan ideanan por 
wordo hasi realidad. 

Parlamentario Alex Tromp a pa¬ 
pia riba su experiencianan den 
Parlamento e ultimo ahanan. 
E impresion cu e ta haya ta cu 
fraccion di MEP no ta trahando 
den serio pa pais Aruba. Nan 
ta aproba medidanan manera 
nada a pasa y awor ta mustra cu 
nan ta cla atrobe pa aproba mas 
medida. Tanto AZV y Serlimar 
tin deficitnan grandisimo y ta 
mustra cu pa sera e buraconan 
aki, ta bay bati na porta di 
pueblo atrobe. Esaki ta must- 
rando di ta e modus operandi 
di e gobierno aki un biaha tras 
di otro. 

John van der Biezen, a mustra 


su preocupacion pa e situacion 
cu nos ta bibando aden. Loke 
ta hasi henter e asunto aki mas 
fastioso ta cu e placa recauda 
dor di BBO (y otro medidanan) 
no ta wordo usa na beneficio di 
e pueblo. E ta wordo usa pa ben- 
eficia “friends & family”. Ehe- 
mpelnan di esaki ta cu ta duna 
mas y mas hende trabou den 
un aparato gubernamental cu 
no por sostene mas ambtenaar. 
Un otro ehempel ta e tantisimo 
edificionan cu e gobierno aki ta 
huur for di famia di ministernan 
di MEP. 

Un hecho cu Parlamentario Alex 
Tromp a tuma tempo pa reac- 
ciona riba dje ta cu for di direc- 
cion di MEP y otro partidonan, 
ta sali e frustracion cu AVP kier 
baha e cantidad di trahadornan 
den sector publico. Segun esnan 
di MEP y otro partidonan, AVP 
lo kier kita hende for di trabou. 
Parlamentario Alex Tromp 
kier a refuta esaki categorica- 
mente. Segun e Parlamentario, 
e integrantenan di MEP no a 
compronde presupuesto al¬ 
ternativa. Porta cu esaki ta e 


consecuencia cu e presupuesto 
alternativa a wordo skibi na 
hulandes? Por ta intencional- 
mente of no, pero MEP a scohe 
pa no compronde e documento. 

E palabra “natuurlijke afvloe- 
ing” ta splica tur cos. Loke AVP 
ta propone, ta cu mester bin un 
moratorio riba tumamento di 
personal nobo den gobierno. E 
natuurlijke afvloei ta referi na, 
por ehempel, ambtenaarnan 
cu ta bay cu pension, ta retira 
of por ehempel ta fayece, cu no 
mester wordo reemplaza. Asina 


aki pais Aruba por recupera bek 
di dano cu e peso financiero di 
e aparato tin ariba su finanzas. 
E idea ta uno simpel, pero inte¬ 
grantenan di MEP ta scohe pa 
no compronde e idea, pasobra 
e no ta combini nan. 

Na final di e programa Clarisca 
Velasquez a gradici tur presente 
y particularmente tambe e ra¬ 
dio oyentenan pa nan atencion 
y a invitanan pa sintonisa Canal 
90, otro siman pa 3:00PM pa 
un otro edicion di e programa 
radial di di tur siman di AVP. 


Mike de Meza, Parlamentario AVP 

Den 7 aha Gobierno di MEP no a inverti den deporte na San Nicolas y vecindario 

ASU ta confirma esaki 


MIKE de Meza, Parlamentario 
di AVP ta considera remarcabel 
cu e parti pariba di nos isla ta 
wordo neglisha den un forma 
structural cu por pone cualkier 
persona kere cu e gobierno ac- 
tual tin un boycot formal contra 
San Nicolas y vecindario. Con 
porta cu tin asina hopi facilidad 
deportivo pariba di nos isla cu 
ta den un estado asina deplora- 
bel. Ora bo mira awe cuanto 
problema social tin den nos 
pais y con tiki durante e ultimo 
7 ahanan a wordo hasi dor e 
gobernantenan actual, ta cos di 
yora, de Meza ta comenta. 
Hasta deporte, caminda tur 
hende sa cu deporte ta un gran 
aporte pa por tin lidernan pa 
manan, a wordo totalmente 


neglisha dor di e gobernant¬ 
enan actual pa cu e parti pariba 
di nos isla. 

Ultimo ahanan Aruba a conoce 
un aumento dramatico di 
hobennan cu ta cai den prob- 
lematica di droga, alcohol, 
embarazo hubenil y actonan 
criminal, caminda ya un educa- 
cion sano pa hopi hoben no ta 
alternativa. Tur rond di mundo 
paisnan grandi y chiquito ta 
lucha pa contraresta e sinto- 
manan di drogadiccion, crimi- 
nalidad y embrazo hubenil cu 
mihor programanan di deporte 
y educacion, mihor herment- 
nan y mihor facilidadnan pa 
educacion y deporte. Na Aruba 
mas y mas ta como si fuera cu 


e gobernantenan no ta interesa 
of concerni cu e ultimo datonan 
demografico negativo creciente 
di nos hobennan. 

Wak por ehempel con ta para 
cu Joe Laveist Sport park cu ta 
den un estado alarmante. Can- 
chanan di basketball, voetbal y 
baseball den diferente barionan 
pariba di nos isla. Un situa¬ 
cion realmente inaceptabel pa 
pueblo. Tambe wak con hopi si 
no ta tur e clubnan di barionan a 
bai perdi. Aki ta caminda antes 
asina hopi cos bon pa e hobenan 
tabata wordo hasi. 

Mike de Meza ta expresa cu e 
criticanan pa cu gobierno di 
MEP no ta bin for di no where, 
ta hechonan cu tambe ta wordo 
confirma door di presidente di 


ASU, Aruba Sport Unie, Jerry 
Franca, kende den declara- 
cionnan recien a haci e mesun 
comentario; esta cu gobierno 
durante 7 aha largo no a inverti 
den deporte na San Nicolas, 
cu San Nicolas tabata e parti 
di nos isla cu mas deportista 
tabata aporta y awendia no ta 
ni tende di deportistanan di e 
parti aki. 

E maneho di deporte, educa¬ 
cion y social na Aruba mester 
di cambionan fundamental 
caminda tin bistå riba termino 
cortico, medio-largo y largo 
plaso. Manehonan realistico 
cu tin e probabilidad mas halto 
pa duna un resultado cu ta 
benificia e pais den su totalidad 


y no un sistema pa benificio di 
gobernantenan. 

Si mira cu den mundo di de¬ 
porte casi semper tin hopi mas 
delegadonan (di gobierno y 
di clubnan) ta biaha cu tin 
deportistanan ta participa den 
encuentronan internacional, 
esaki ta simplemente un ber- 
guenza cu ningun hende por 
hustifica. Locual ta necesario 
na Aruba ta visionnan nobo mas 
dirigi riba e deportistanan y nan 
comunidad. 

Finalizando Mike de Meza ta ex¬ 
presa cu e trato cu San Nicolas y 
vecindario ta haya ta inacepta¬ 
bel. Gobierno tin cu percura pa 
e maneho integral y total di un 
pais completo. 

Mas ambiente di AIB su di 25 aniversario 
























































































